"Mitrović je u ritmu, Jović ne može da iskaže nivo forme" - BIGportal.ba\n23 Septembra, 2020 23 Septembra, 2020 051\nSelektor fudbalske reprezentacije Srbije Ljubiša Tumbaković govorio je pred novo okupljanje “Orlova”.\n“To za njega ništa nije novo i daj bože da tako i nastavi. U ritmu je svojih realizatorskih sposobnosti i nadam se da će kako vreme bude prolazilo nastaviti u istom stilu. Premijer liga je svakako jača od Čempionšipa gde je rešetao, očekujem da će da nastaviti iz nedelje u nedelju da povećava nivo forme”, rekao je Tumbaković za “Sportski žurnal”.\n“Luka Jović sad nije u prvom planu u Realu jer se razmišlja o njegovom odlasku na neku pozajmicu, da li u Ajntraht ili negde drugo… Jednostavno, Luka ne dobija šansu i ne može da iskaže nivo forme. Kroz sam trening koji jeste podrška za formu, nedovoljno je da bi rastao iz nedelje u nedelju…”.\n“Treba da budemo svesni da ne brane u sjajnim ekipama. Brane u timovima gde treba da se dokazuju. Odbrana Remsa u prošloj sezoni bila je granitna, Rajković je primao malo golova…. Eibar gde Marko brani, ne može da se pohvali nekim posebnim kvalitetom… Ali, obojica su u sasvim zadovoljavajućoj formi…”, istakao je Tumbaković.


Radović sa prosvjetarima o rješavanju stambenih problema\nPredsjednik Skupštine opštine Budva gospodin Krsto Radović, sastao sa prosvjetnim radnicima JU Osnovna škola „Stefan Mitrov Ljubiša“ i JU „Druga osnovna škola“ u Budvi, u cilju iznalaženja rješenja\nu pogledu gorućeg pitanja sa kojim su suočeni već deceniju i po .\nNakon niza iznijetih problema, koja se u prvom redu odnose na rješavanje stambenog pitanja zaposlenih u prosvjeti, predsjednik Skupštine opštine je iskazao spremnost da učini sve što je u njegovoj nadležnosti da se problem rješi u što kraćem roku. Istovremeno je naglasio da je potrebno utvrditi na koji način se postupalo sa sredstvima opštine Budva u iznosu od preko 10 miliona eura koja su bila izdvojena i investirana u okviru ovog, za prosvjetne radnike, značajnog projekta. U razgovoru sa predsjednikom Skupštine opštine Budva, prosvjetari su iznijeli nekoliko ključnih zahtjeva u nadi da ce, nakon niza neuspelih pokusaja da dodju do odgovornih institucija i lica na čelnim mjestima u administaraciji Opštine Budva, predsjednik Skupštine imati sluha za njihove probleme.\nProfesor Krsto Vuković je tom prilikom, kao jedan od glavniih zahtjeva, istakao potrebu da se formira nezavisna stručna komisija koja bi ispitala sve propuste u dosadašnjem radu i nadzoru nad gradnjom, ali\ni da Opština Budva, kao glavni investitor ovog projekta, inicira sastanak svih subjekata koji su potpisnici ugovora. Predsjednik Skupštine opštine Budva, Krsto Radović je istakao da će razgovarati sa predsjenikom Opstine o svim važnim pitanjima o kojima se govorilo na sasatanku i da će inicirati predlog o potrebi sazivanja zajedničkog sastanka.\nNa sastanku koji je protekao u konstruktivnoj atmosferi , gospodin Krsto Radović se saglasio sa konstatacijom da ovaj dugogodišnji problem zaslužuje svoj konačni epilog i istakao da će već u narednim\ndanima inicirati brojne sasatanke i konsultacije i obavijestiti prosvetare i javnost o preduzetim koracima.


Beba iz Novog Pazara sa respiratornim problemima prethodno je bila u sanitetskom vozilu koje, zbog odrona na putu između Raške i Kraljeva, nije moglo da prođe pa je upućen helikopter Vojske Srbije\nKako je saopštilo Ministarstvo odbrane Srbije, u ranim jutrošnji časovima, u okolini aerodroma Surčin u Beogradu, srušio se vojni helikopter koji je iz Raške prevozio bebu za Beograd, javlja Anadolu Agency (AA).\nBroj osoba koji se nalazio u helikopteru još uvek nije utvrđen, kao ni da li ima preživelih. Međutim, prema nezvaničnim informacijama, u letjelici se nalazilo sedmero ljudi.\n„U okviru operacije traganja i spasavanja, u kojoj je 13. marta životno ugrožena beba transportovana iz Raške u Beograd, helikopter HT 48, odnosno „Mi 17″ pao je u širem reonu aerodroma Surčin”, navedeno je u saopštenju.\nKontrolni toranj izgubio je vezu sa letelicom u petak, 13. marta u 22.31 sati, navodi se u daljem tekstu saopštenja te da će vanredna konferencija za novinare na kojoj će biti saopšteni detalji biti održana danas, a termin će naknadno biti utvrđen.\nVojni helikopter je poleteo sinoć ka Beogradu i trebalo je da beba bude prevezena na Institut za majku i dete. Beba iz Novog Pazara sa respiratornim problemima prethodno je bila u sanitetskom vozilu koje, zbog odrona na putu između Raške i Kraljeva, nije moglo da prođe pa je upućen helikopter Vojske Srbije.\nZbog loših vremenskih uslova i guste magle helikopter je bio prinuđen da kruži u blizini aerodroma u potrazi za pogodnim mjestom za sletanje.


M. K. 13. septembra 2017. 16:49\nPred početak četvrtfinalnog duela Srbija – Italija (20.30), svetska kuća košarke dala je svoju procenu ovog duela, prenosi Blic.\n„Iako joj nedostaju neka velika imena, Srbija je napravila solidan rezultat pobedama u poslednja četiri meča, iako bi se lako dalo pomisliti da ona može da ubaci i u narednu brzinu. U pitanju je tim koji poseduje klasu na svakoj poziciji, sa Stefanom Jovićem i Bogdanom Bogdanovićem koji čine ubojit tandem na spoljnim pozicijama, dok je Boban Marjanović glavobolja za rivale u reketu. On se nazire kao čovek odluke protiv niže italijanske postave pod obručima“, objavljeno je na zvaničnom sajtu FIBA.\nTakođe navode i sledeće:\n„Selektor Aleksandar Đorđević je imao šta da zameri igračima sa klupe za uložen trud u osmini finala protiv Mađarske, a pomoć rezervista će biti potrebna protiv Italije. ‘Azuri’ pronalaze formu u pravom trenutku, vezuju pobede, uključujući i dominantnu nad Finskom na startu nokaut faze takmičenja. Igrali su nestvarno u prvom poluvremenu, naročito su bila zadivljujuća njihova dodavanja, sve dok neki šuter ne ostane sam. Italija mora da šutira dobro ovoga puta, jer bi mogla da se namuči u reketu zbog tamošnje srpske dominacije. Još jedna važna stvar biće taktička bitka košarkaških magova, Etorea Mesine i lukavog Aleksandra Đorđevića“.\n„Duel dve mašine sa pogotke ujedno je i teret za ove NBA momke, jer će na njima biti najveća odgovornost. Belineli postiže 17,8 poena po meču, ali ono što je posebno impresivno je da trojke ubacuje sa 51% uspešnosti. Protiv Finske je ubacio prvih pet šuteva, pokazujući da je jedan od najubojitijih košgetera na turniru. Slično njemu, i Bogdanović može da pogađa kad god poželi, iako nije prebacio 20 poena otkako je u prvom kolu eksplodirao protiv Letonije, kada je dao 30. Prosek mu je 19,3 poena, ali uz 34% uspešnosti za tri. Ako proradi sa distance – Srbija će biti daleko bliža pobedi“, smatraju u FIBA.


Janjušević: Sevojničani neće biti deo Stamatovićevog političkog eksperimenta – ZoomUe\nJanjušević: Sevojničani neće biti deo Stamatovićevog političkog eksperimenta\nby Vesna Đurović · Published 8 фебруара, 2018 · Updated 8 фебруара, 2018\nUŽICE – Odgovarajući na obećanje Milana Stamatovića Sevojničanima da će ih osloboditi naprednjaka, narodni poslanik i član Izvršnog odbora SNS-a Krsto Janjušević saopštio je danas da građani Sevojna neće dozvoliti da budu deo Stamatovićevog političkog eksperimenta, da budu živi štit nekome kome očigledno nije mirna savest i služe za kreiranje statistike osobe nerealnih političkih ambicija čiji se program sastoji samo iz tri tačke: uvrede, uvrede i uvrede.\nJanjušević je naveo da pošto je Stamatović prodajom ,,oslobodio“ sve skupocene livade po Zlatiboru, oslobodio nagomilanih obaveza za plaćanje komunalnog opremanja skupštinskim odlukama u milionskim iznosima njemu podobne, ljudi u Sevojnu su veoma zabrinuti na najavi da će i njih osloboditi.\n„Po ceo dan bistri svetsku politiku, on zna relacije Rusije i Amerike, on zna kako rešiti problem u Srbiji i Ukrajini, ali ne zna kako da reši problem divlje gradnje u Čajetini. On zna kako sačuvati južnu srpsku pokrajinu Kosovo i Metohiju, ali ne zna kako da sačuva pijac na Zlatiboru. Zna on kako i protiv Nato pakta, ali ne zna da objasni kako se na osnovu idejnog rešenja zadužio 10 miliona evra novca naših građana za nabavku gondole“, navodi se u saopštenju.\nPodsetimo, Milan Stamatović je prilikom jučerašnje predaje liste za izbore u Sevojnu rekao da očekuje pobedu i da će opština Sevojno pokazati da može drugačije i da početak pozitivnih promena polazi iz Čajetine i iz Sevojna, obećavši da će sve učiniti da promeni vlast u Sevojnu, a kasnije iz Zlatibrskog okruga i vlast na republičkom nivou.\nTags: Izbori2018janjuševicmilan stamatovicsevojnosnszdrava srbija\nPočelo uništavanje vegetacije iz „hemijskog voza“\nRačuni za komunalije na ćirilici po prvi put\nby Vesna Đurović · Published 9 априла, 2018\nNext story Odobreno kreditno zaduženje grada od 150 miliona (VIDEO)\nPrevious story Osam godina za pogibiju tročlane porodice


Подршка породиљама са подручја града Бањe Лукe од 1. новембра - Град Бања Лука\nPodrška porodiljama sa područja grada Banje Luke od 1. novembra\n-Svaka majka koja dobije prvo i drugo dijete, dobiće od Grada 500 KM i to na dan rođenja 250 KM, te za prvi rođendan 250 KM. Svako treće dijete nagradićemo sa 700 KM, 350 KM za dan rođenja, te dodatnih 350 KM za prvi rođendan. Za svako četvrto, peto, šesto dijete biće isplaćena podrška Grada u ukupnom iznosu od 2.000 KM, od kojih će 1.000 KM biti isplaćeno na dan rođenja, a 1.000 KM za prvi rođendan – poručio je gradonačelnik Draško Stanivuković.\nOn je istakao da je ovo veliki dan za naš grad, za našu Banju Luku, kazavši da ga raduje što su baš u „Nedjelji djeteta“ najavljene nove pronatalitetne politike, kojim će biti obezbijeđena najveća direktna podrška Grada za naše porodilje.\n-Želimo da svaki rođendan svog djeteta slavite sa Gradom, jer smatram da je demografska politika suština svih politika. Ona je nešto što je najvažnije, jer bez djece, bez porodica kao stuba naše države i našeg društva nema ničega – poručio je Stanivuković.


Kao dama (Lady-Like) - Film - mojtv.net\nKada oštroumna, nesigurna studentkinja primorana je da se suoči sa realnošću zrelog doba\nKada oštroumna, ali nesigurna studentkinja (Stefani Simbari) pomogne svojoj najboljoj drugarici (Ali Galerani) da pronađe dečka, ona ostaje po strani i primorana je da se suoči sa realnošću zrelog doba prvi put u životu.\n“Kao dama” prati Ali (Stefani Simbari), urnebesnu brbljivicu i introvertnog genija, dok pokušava da pronađe svoje mesto na prestižnom univerzitetu. Iako je u životu koči sklonost da živi u donjem delu trenerke, redovno naručuje hranu i gleda Netfliks, Ali efikasno zaobilazi prepreke u životu – radije će da tračari i zbija šale nego da vredno radi i pronalazi konkretna rešenja. Međutim, kada njena najbolja drugarica i jedini oslonac, Kort (Ali Galerani), počne da izlazi sa novim studentom, Ali je ostavljena na cedilu. Ona će sada morati sama da pije, izlazi sa momcima i krči sebi put ka zrelom dobu, graciozno i elegantno poput kugle za rušenje.\nPrinc Leopold, naslednik prestola Kordinije, želi da se oženi svojom voljenom...\nLacey Chabert, Stephen Hagan, Jane Seymour, ...\nDva psa uvelike će uticati na živote svojih vlasnika


4. Serbian Open Indoor Miting u Beogradu - Dan u Beogradu\nNaslovna » Izlasci » Sport » 4. Serbian Open Indoor Miting u Beogradu\nSerbian Open Indoor Miting\n4. Serbian Open Indoor Miting u Beogradu\nNeko drugi 20. februar 2019. Sport Postavite komentar\nČetvrti atletski Serbian Open Indoor Miting biće održan danas, 20. februara od 17.00 na Banjici u organizaciji Atletskog saveza Srbije.\nZvezda mitinga će biti najbolja srpska atletičarka Ivana Španović, kojoj će ovo biti i poslednja provera pred Glazgov, gde brani titulu šampiona Evrope koju je osvojila u Beogradu.\nPored nje, publika će imati priliku da vidi još nekolicinu svetski i evropski vrednih takmičara – Mesuda Pezera (BIH), petoplasiranog sa SP u Birmingemu 2018, zatim Stipu Žunića (HR), trećeplasiranog sa SP u Londonu, a obojica će veliku konkurenciju imati u našem proslavljenom atletičaru Asmiru Kolašincu.\nVeoma interesantna trka može se očekivati u muškoj konkurenciji na 1.500 metara, za koju je prijavljeno deset takmičara, među kojima je i naš atletičar Elzan Bibić.\nU zvaničnom programu mitinga biće dvanaest disciplina, i to pet u ženskoj konkurenciji (60 m, 60 m sa preponama, 400 m, 1.500 m, skok udalj), kao i sedam u muškoj konkurenciji (60 m, 60 m sa preponama, 400 m, 1.500 m, skok udalj, skok uvis, bacanje kugle).\nImajući na umu činjenicu da će se miting održati jedan dan pre isteka roka za finalnu prijavu za učešće na Dvoranskom prvenstvu Evrope u Glazgovu, među takmičarima je vladalo veliko interesovanje za učešće. Po preliminarnim evidencijama, prijavljeno je oko 120 takmičarki i takmičara iz 12 zemalja Evrope.\nLjubitelji „kraljice sportova“ koji u sredu dođu u Atletsku dvoranu imaće priliku da uživaju u jednom lepom atletskom nadmetanju, dodaje se u saopštenju Sekretarijata za sport i omladinu koji podržava ovu manifestaciju. (Beoinfo)\nTagoviasmir kolašinac atletika elzan bibić ivana španović izlasci serbian open indoor miting sport\nPrethodni 20. Guitar Art Festival: Novi projekat – Kings of Strings The Youngsters\nSledeći Novi filmovi u bioskopima (21. februar 2019)


UN: U Libiji moguća eskalacija nasilja\nSpecijalni izasanik UN za Libiju, Jan Martin saopštio je Savjetu bezbjednosti da su milicije u toj zemlji van kontrole i da u tajnim zatvorskim centrima drže nekoliko hiljada ljudi, dok slaba prijelazna vlada pokušava da se izbori za autoritet. Sukobi između naoružanih građana i bivših revolucionara u Tripoliu, Bani Validu i Bengaziju dodatno ukazuje na problem sa oružanim grupama, ostacima bivšeg režima.\n“Bivši režim možda jeste srušen, ali neprijatna realnost je da libijski narod nastavlja da živi sa duboko ukorijenjenim nasljeđem: slabim ili najčešće nikakvim državnim institucijma, sve spojeno sa nedostatkom političkih partija i organizacija civilnog društva, što dodatno usložnjava tešku tranziciju u zemlji“, naveo je Martin.\nMartin je rekao i da su anti Gadafijevijeve milicije takođe odgovorne za sukobe u Tripoliju kao i drugim gradovima ovog mjeseca.\nČetiri osobe poginule su početkom sedmice u sukobima u gradu Bani Valid.\nMartin je u obraćanju Savjetu bezbjednosti rekao da je o tim sukobima između naoružanih mještana Bani Valida i revolucionarnih snaga pogrešno izvještavano, kao da pro Gadafijeve snage preuzimaju kontrolu nad gradom.\n“Novi mediji u Libiji su još uvjek daleko od toga da budu pouzdani izvori koji će obezbijediti korektne informacije, a javnost i civilno društvu tek počinju da se organizuju što bi moglo olakšati konsulatacije”\nMartin je rekao i da su preduzeti određeni koraci ka demobilizaciji nekadašnjih boraca. Vlada, kako procjenuje, pokušava da uspostavi legitimitet, ali naoružanje je svuda dostupno, a razne oružane brigade nemaju jasne linije komande i kontrole.\nPredstavnik UN je rekao da su vlasti do sada uspješno uspijevale da spriječe izbijanje nasilja, ali je upozorio da bi moglo doći do obimnije eskalacije.\nSa druge strne, prema riječima Visokog komesara UN za ljudska prava Navi Pilaj, u oko 60 zatvorskih centara nalazi se oko 8.500 pristalica svrgnutog libijskog lidera Moamera Gadafija, a postoje izvještaji o mučenjima.\n“Neodstatak kontrole nad zatvorima od strane centralnih vlasti kreira okolinu pogodnu za torturu i zlostavljanja..Moje osoblje je primilo alarmirajuće izvještaje da se ovo dešava i u zatvorima koje su oni posjetili“, kazala je Pilaj.\nPilaj je od vlasti zatražila da preuzme kontrolu nad ovim neformalnim centrima, izvrši reviziju slučajeva i da pitanje zatvorenika riješi u pravnom okviru.


Nikada nije kasno za USPEH: ZLATO za Draganu i DVA SREBRA za Dragana iz KK "Nemanja" - PressLider.rs\nNikada nije kasno za USPEH: ZLATO za Draganu i DVA SREBRA za Dragana iz KK „Nemanja“\n7. oktobra 2019. 7. oktobra 2019. Marina Trmčić\t0 Comments KK Nemanja Čačak\nČačak – U nedelju je održano prvenstvo Srbije u Kraljevu, na kojem je učešće uzelo 270 takmičara iz cele Srbije. Karatisti „Nemanje“ nastupili su sa svoja ČETIRI takmičara donevši medalje u svoj grad.\nZlatnu medalju sa peharom i titulu najbolje u Srbiji, osvojila je Dragana Jakovljević, dugogodišnja veteranka ovog kluba, koja uprkos mnogim preprekama ne odustaje od predstavljanja ovog kluba i ljubavi prema istom.\nPrema njenim rečima, kada je želela da ode u sportsku penziju, Zoka ih je napustila, pa je želela da kroz njene nastupe ona živi, što je cilj svim članovima. Dragana je opet prvakinja Srbije u kategoriji, gde mnogi odustanu, ali ona nije to dozvolila.\nDva srebra, u nimalo lakoj kategoriji, osvojio je Dragan Božić, stariji senior ovog kluba.\nOn je u kumite-u i fudokan sportu (borbama), u jakoj konkurenciji pokazao jako dobro znanje i praksu i tako postao dvostruki vicešampion Srbije.\nBez medalje, ali sa odličnim pozicijama u generalnom plasmanu, bile su sestre Dimić, Sanja i Kaća, gde je Kaća uspela da zaume 4. mesto, dok je Sanja je ostala bez medalje. Inače imale su jako tešku konkurenciju, gde ih je u grupi bilo oko 20, a njih dve su uspele da se nađu u samom vrhu, što je odlično, s obzirom da je bilo dece iz cele Srbije.\nSudije na takmičenju bili su Marija Paunović i Branko Nikolić.\nTrener i predsednik kluba Marija, ističe da je zadovoljna ostvarenim rezultatima, ali kako kaže, uvek može i bolje i da je bitno da ima upisanih „strelaca“ na prvenstvu.\n„Ono što bih posebno istakla je svakako, da će KK „Nemanja“ imati i svog predstavnika kao sudiju na predstojećem takmičenju u Nemačkoj, a to je Branko Nikolić. Posebnu pažnju poklanjamo 6. Memorijalni turnir koji ovaj klub održava, a posvećen je treneru Zorani i njenom sinu Nemanji, po kojem klub nosi i ime. Uskoro će biti više informacija o ovom sportskom dešavanju“, rekla je predsednik i trener kluba Marija Paunović.\n← Počela sa radom škola fudbala u okviru Akademije FK „BIP“\nPrva sreda u mesecu za merak uz harmoniku →


Datum kreiranja subota, 24 februar 2018 07:17\nOpštinski odbori SPS-a Kolubare i Azbukovice sinoć u Beogradu uputili podršku SPS-u za predstojeće izbore. Kandidat SPS-a za gradonačelnika Beograda Aleksandar Antić rekao da su beogradski izbori značajni za celu Srbiju.\nSala SO Zvezdara sinoć je bila ispunjena do poslednjeg mesta članstvom Socijalističke partije Srbije iz Kolubare i Azbukovice koje je sa ovog skupa pozvalo svoje zemljake koji žive u Beogradu da podrže listu SPS-a i kandidata za gradonačelnika Beograda ove partije Aleksandra Antića. „Nema neozbiljnih i dalekih izbora ukoliko se oni dešavaju u Srbiji. Ovde smo da našim ljudima u Beogradu skrenemo pažnju na stavove za koje se borimo i zastupamo u svakom gradu i Opštini. Da podržimo listu naših ljudi“, rekao je predsednik Okružnog odbora i član IO SPS-a Dragan Jeremić.\nDa su izbori u beogradu značajni za celu Srbiju potvrdio je i sam kandidat za gradonačelnika liste socijalista Aleksandar Antić. „Ovi izbori značajni su za celu Srbiju, ne samo za Beograd, jer Beograd je na mnogo načina centar naše Srbije. Zašto bi neko trebao da glasa za SPS? Zato što su na ovoj listi socijalno odgovorni i državotvorni ljudi. Ljudi kojima je svaki čovek na prvom mestu. Oni koji predlažu i imaju održiva rešenja za sve ono što treba i može da bude popravljeno i što treba da bude bolje. Hvala na ovoj podršci”, rekao je Antić.\nU izbornim kampanjama u Beogradu ovaj skup po svemu je bio do sada nesvakidašnji i potpuna novina, a u sali su bili prisutni predstavnici i predsednici OO socijalista Ljubovije, Ub-a, Ljiga, Mionice, Osečine, Lajkovca i Valjeva, koji su predvodili svoje članstvo dok su poruke svojim zemljacima u Beogradu uputili Dragan Popović predsednik OO Osečina , Darko Mitrović član IO OO SPS iz Ljubovije i Djordje Milićević narodni poslanik i predsednik Gradskog odbora SPS-a iz Valjeva.\n„Vidimo kako ovih dana pokušavaju da nam umanje rejting podsećanjem i vraćanjem u prošlost. Ali to nije moguće jer smo upravo ponosni na osnove koje smo postavili , osnove odbrane zemlje i državotvorne politike.Mi se ne odričemo prošlosti, a gledamo u budućnost“, rekao je Djordje Milićević predsednik GO SPS i narodni poslanik socijalista.\nPored Aleksandra Antića, formalni domaćin ovog skupa bio je Marko Ćulibrk predsednik OO SPS Zvezdara.


BiH čeka na Savovića - Sportske.net\nBiH čeka na Savovića\nSelektor košarkaške reprezentacije Bosne i Hercegovine Aco Petrović priznao je da je sve spremno da prvotimac Crvene zvezde Telekom pristane da nastupa za naše zapadne susede na Eurobasketu, ali i da neće biti dodatnih pritisaka da se konačan odgovor dobije što pre.\nRadonjić: "Evroliga je velika stvar ali želimo trofej"Roko Ukić: "Napašćemo Zvezdu u Beogradu!"Blažič: "Možemo do titule!"Repeša: "Bićemo dostojan sparing-partner Zvezdi"Žo Lovernj - Važno je biti Čovek\nKako je i bilo najavljivano tokom tekuće sezone, Košarkaški savez Bosne i Hercegovine obezbedio je ispisnicu za Borisa Savovića od KS Crne Gore i pregovori sa prvotimcem Crvene zvezde Telekom uveliko su u toku kako bi na Eurobasketu branio boje zemlje u kojoj je rođen.\nSelektor BiH Aleksandar Petrović poručio je da sa Savovićem postoje intenzivni kontakti i da je sve izvesnije da će on pristati da obuče dres našeg zapadnog suseda.\n"On je već nastupao za mlade crnogorske selekcije, ali kako je rođen u BiH, može nastupiti za nas. Nećemo vršiti pritisak na njega, dobili smo ispisnicu iz crnogorskog saveza, ali pričekaćemo njegovu konačnu odluku" kazao je Petrović medijima u Hrvatskoj.\nUkoliko Savović pristane da obuče dres Bosne i Hercegovine on bi već u grupnoj fazi Eurobasketa u Sloveniji imao prilike da pokaže svoj kavalitet protiv reprezentacija Srbije i Crne Gore koje se nalaze sa BiH i Makedonijom u grupi B.


Prema podacima Evrostata, stopa zaposlenosti mladih u uzrastu od 20 do 34 godine, koji su u prethodne tri godine završili fakultet iznosila je 85,5 odsto, što je za 0,6 procenata više nego u 2017. Ipak, to je još uvek za 1,4 odsto manje od rekordnih 86,9 procenata u 2008.\nNajvišu stopu zaposlenosti u 2018. imali su Malta (96,7 odsto), Holandija (94,8), Nemačka (94,3) i Luksemburg (94), a najnižu Španija (77,9 procenata), Hrvatska (75,2), Italija (62,8) i Grčka (59).\nZa Srbiju postoje podaci od 2010. godine i najnoviji se mogu tumačiti kao relativno povoljni, ocenjuje Miroslav Zdravković.\nProfesor Univerziteta u Beogradu Vladimir Grečić smatra da je veća verovatnoća da je odlazak mladih iz zemlje doprineo pozitivnom podatku o rastu zaposlenosti. U razgovoru za "Blic Biznis" on ističe da je i nagli pad stope nezaposlenosti u Srbiji posledica, između ostalog, odlaska značajnog broja ljudi u inostranstvo, u potrazi za povoljnijim profesionalnim angažmanima.\n"Isti problem koji ima Srbija sa odlivom radne snage postoji na celom Zapadnom Balkanu, nema tu neke velike razlike. Uostalom, prema podacima OECD-a iz Hrvatske se u 2016. godini iselilo više ljudi nego iz Srbije, iako je populacija skoro duplo manja", naglašava naš sagovornik.\nOn dodaje da zapošljavanje ne zavisi samo od diplome, tako da je na ovaj procenat "sveže izašlih" sa fakulteta koji su uspeli da nađu posao sigurno uticao čitav niz faktora, a jedan od njih je svakako i poboljšanje poslovne klime.\nDa je poslovna klima u Srbiji dobra potvrdili su nedavno i američki investitori koji su u izveštaju Stejt departmenta ocenili našu zemlju kao povoljnu destinaciju za ulaganje.\nMLAĐI OD 26 NE PLAĆAJU POREZ Evo kako jedna evropska zemlja pokušava da spreči odliv radne snage\nKada se posmatra polna struktura, u četiri petine zemalja obuhvaćenih podacima Evrostata (28 prema 7), muškarci sa fakultetom su lakše dolazili do posla od žena. Nakon Slovačke i Turske, Srbija zauzima treće mesto u ovom polnom diskriminisanju, jer je u 2018. godini radilo 77,3 odsto muškaraca, a 63,1 odsto žena.\n"Ovde opet moramo biti oprezni u tumačenju rezultata jer postoji mogućnost da više muškaraca nađe zaposlenje u inostranstvu od žena, ili da se lakše zapošljavaju muškarci koji su većina na tehničkim fakultetima, dok su žene velika većina na društvenim fakultetima. U vreme digitalne revolucije postoji veća tražnja za prvima, a manja za drugima", navodi Miroslav Zdravković.\nMMF je već upozorio Srbiju da bi do 2050. godine mogla da ostane bez petine radnika, a "Blic Biznis" je nedavno pisao i o tome da li bi domaći poslodavci većim platama mogli da zadrže radnike.\nPoreskom reformom do zapošljavanja mladih\nPovećanju stope zaposlenosti mladih u Hrvatskoj mogao bi da doprinese i poreska reforma koju je najavio ministar finansija Zdravko Marić. Ona će na snagu stupiti 2020. godine, a između ostalog, biće smanjeno poresko opterećenje za mlade ljude i za manje preduzetnike.\nPrema tom predlogu, mladi do 25. godine starosti biće potpuno oslobođeni plaćanja poreza na dohodak, s tim što moraju da imaju neto platu veću od 3.800 kuna (514,5 evra). Onima između 25 i 30 godina obračunavaće se samo polovina poreza na dohodak.


Корзо под ведрим небом 11.септембра отвара недељу извођачке уметности\nHomeKulturaKorzo pod vedrim nebom 11.septembra otvara nedelju izvođačke umetnosti\n08/09/2021Redakcija BALKAN TVKultura, Vesti, za slajder0\nNakon prošlogodišnjeg onlajn izdanja, sada već tradicionalni koncert klasične muzike pod vedrim nebom, Korzo, vraća se na novosadski Bulevar Mihajla Pupina u subotu, 11. septembra, najavljujući drugu nedelju Kaleidoskopa kulture – nedelju izvođačke umetnosti. Tačno u 20.22 sata, pod vedrim nebom, svetski virtuoz Stefan Milenković i Vojvođanski simfonijski orkestar izvodiće dela Kamija Sen-Sansa, Morisa Ravela, Đerđa Ligetija i drugih velikana klasične muzike. Koncert će uveličati maestro Aleksandar Marković, renomirani dirigent sa bogatom evropskom karijerom, u ulozi šefa-dirigenta Vojvođanskog simfonijskog orkestra.\nKorzo, kao najveći umetnički i produkcijski poduhvat u nedelji izvođačke umetnosti, ponovo će izmestiti klasičnu muziku iz koncertnih sala, te tako približiti ovu vrstu umetnosti svim sugrađanima. Po ugledu na Pariz, Beč, London, Berlin i druge metropole, ali i gradove Evropske prestonice kulture, 11. septembra će se Novi Sad zaustaviti na momenat, a Novosađani uživati u jedinstvenom koncertnom izvođenju.\nIzvor: novisad2022.rs, V.Veličković\nUlaz na na koncert je slobodan, ali je broj mesta ograničen zbog primene epidemioloških mera, te se ljubitelji muzike mole da svoje mesto na koncertu zauzmu što ranije. Jedinstveno devedesetominutno izvođenje biće prenošeno uživo i na prvom programu Radio-televizije Vojvodina.\nBogat program nedelje izvođačke umetnosti u Kulturnim stanicama i Novim mestima\nU toku nedelje izvođačke umetnosti Kaleidoskopa kulture Novosađane očekuje operski spektakl: Srpsko narodno pozorište otvara 161. sezonu izvođenjem opere „Aida” na otvorenom. U godini kada ceo svet obeležava 120 godina od smrti Verdija, Opera Srpskog narodnog pozorišta na temeljima tri velika jubileja – 160 godina najstarijeg srpskog teatra, 120 godina od smrti velikog kompozitora i 150 godina od praizvedbe „Aide” izvešće to veliko delo onako kako je kompozitor zamislio: pod vedrim nebom, među zidinama Petrovardinske tvrđave.\nPesme koje smo svi voleli kada smo bili deca dobiće svoju digitalnu obradu kroz projekat Digitalni dečji muzički svet, a prezentacija ovog projekta biće održana 12. septembra, u Kulturnoj stanici Rumenka. Istog dana, u Kulturnoj stanici Svilara biće izvedena plesna predstava „Stasis: to Visit” koreografkinja Ane Javoran i Ariane Prpić, dok će u Kulturnoj stanici Eđšeg nastupiti sastav Rođenice u 20 sati.\n„Omaž Astoru Pjacoli” izvešće Novosadski tango kvintet, 13. septembra u Kulturnoj stanici Svilara, dok će 14. septembra, takođe u Svilari, biti održan koncert popularnog Vojvođanskog bluz benda.\nIstog dana, 14. ali i 15. septembra, u Kulturnoj stanici Mlin biće održane Interaktivne muzičke radionice za decu, koje će voditi gitarista Žarko Sebić. Projekat „Jučerašnji svet – koncertno predstavljanje pesničko-muzičke edicije” biće upriličen 15. septembra u Kulturnoj stanici Svilara, u izvođenju Nemanje Nešića i Miloša Zupca.\nU četvrtak, 16. septembra, u Kulturnoj stanici Bukovac, publika će imati priliku da proputuje kroz kroz svojevrsno „Muzičko putovanje kroz stilske epohe”, u izvedbi Duvačkog kvinteta NNNEM.\nTakođe, promocija kompozicije „Klatno”, autorskog projekta ansambla Šaht-maht, koji čine Goran Erić i Ivan Burka, održaće se u četvrtak, 16. septembra od 20 sati u Kulturnoj stanici Svilara.\nInteraktivna pozorišna predstava Vojane Obradović „Priče iz duše III”, nastala na osnovu iskustava korisnika psihijatrijskih usluga, biće realizovana 17. septembra u Kulturnoj stanici Svilara.\nProgram, satnice i lokacije u okviru nedelje izvođačke umetnosti možete pronaći nazvaničnom sajtu Kaleidoskopa kulture.\nIzmena saobraćaja zbog Korzoa\nOd četvrtka, 9. septembra od 8 sati, do nedelje, 12. septembra u ponoć, saobraćaj će biti zatvoren u delu Bulevara Mihajla Pupina, od raskrsnice sa ulicom Žarka Zrenjanina i Modene do raskrsnice sa ulicom Jovana Đorđevića i Pionirske, s tim što će ulica Jovana Đorđevića ostati otvorena za saobraćaj, a Pionirska će biti zatvorena. Parking kod poslastičarnice „Carigrad”, od ulice Modene do Pionirske ulice, takođe će biti zatvoren.\nDveri podnose krivičnu prijavu protiv Čanka u Novom Sadu


Putin: Pjongjang spreman na denuklearizaciju ako dobije garancije - Svet - Dnevni list Danas\nPočetna » Svet » Putin: Pjongjang spreman na denuklearizaciju ako dobije garancije\n1Piše: Beta-AP 25. aprila 2019. 14.11 Izmenjeno: 29. aprila 2019. 04.03\nPutin je rekao da će biti voljan da sa predsednikom SAD Donaldom Trampom podeli detalje samita na ostrvu Ruski, povezanom mostom sa Vladivostokom, i dodao da „nema tajni“.\nRuski predsednik je naveo da ga je i sam Kim ohrabrio da objasni Trampu nijanse u stavu Pjongjanga.\nPutin je naveo da je Kim spreman da ide ka denuklearizaciji, ali da će tim putem nastaviti kada dobije čvrste garancije. On međutim nije precizirao o kakvim garancijama je reč.\nRanije danas, Putin je izrazio uverenje da će Kimova poseta Rusiji „pomoći da se bolje razume šta treba da bude uradjeno za rešavanje situacije na Korejskom poluostrvu, šta dve zemlje mogu da učine zajedno i šta Rusija može da uradi da podrži pozitivne procese koji su u toku“.\nSamit Kima i Putina usledio je posle godinu dana intenzivnih diplomatskih aktivnosti Severne Koreje u cilju ukidanja međunarodnih sankcija toj zemlji zbog njenih nuklearnog i raketnog programa.\nKim je do sada imao četiri samita s kineskim predsednikom Si Djinpingom, tri s južnokorejskim predsednikom Mun Džae-inom, dok se s američkim predsednikom Trampom sastao dva puta.\nKimov drugi samit s Trampom, u februaru u Vijetnamu, okončan je bez dogovora i njegov put u Rusiju odražava želju da izvrši veći pritisak na Vašington i da pokaže odredjenu nezavisnost od Pekinga.\nPutinu sastanak s Kimom pruža priliku da poveća mogućnost za potencijalnu ulogu posrednika. On je odmah rekao da je spreman da podeli detalje sastanka s Trampom.\nRuski lider je kazao da i Moskva i Vašington žele da Pjongjang sprovede denuklearizaciju. Na početku današnjeg razgovora Putin je pohvalio Kima za učešće u dijalogu sa SAD.\nSeul se nada da će samit Putina i Kima doprineti miru\nPredsednik Južne Koreje Mun Džae-in izjavio je danas da veruje da će samit Rusije i Severne Koreje imati „konstruktivnu ulogu“ u naporima za postizanju potpune denuklearizacije i trajnog mira na Korejskom poluostrvu.\nMunov kabinet je saopštio da se on nada da će današnji sastanak predsednika Rusije Vladimira Putina i severnokorejskog lidera Kim Džong Una „položiti osnovu za nastavak američko-severnokorejskih pregovora i promociju procesa denuklearizacije na Korejskom poluostrvu“.\nJužnokorejski predsednik je pohvalio Putinove napore da reši severnokorejsko nuklearno pitanje diplomatskim putem i pozvao ga da poseti Južnu Koreju.\ndonald tramp, kim dzong un, rusija, severna koreja, valdimir putinBeograd\n25. aprila 2019. u 18.13\nValjda svi shvataju da vise ne postoji garancija, obecanje, potpisan ugovor.


Rakić Piču: Omogućiti održavanje predstojećih izbora - Blitz RS - Vesti\nRakić Piču: Omogućiti održavanje predstojećih izbora\nGoran Rakić je dodao da je formiranje Zajednica srpskih opština garant opstanka Srba na KiM, saopšteno je iz Ministarstva za povratak.\n„Treba omogućiti održavanje predstojećih izbora i dozvoliti građanima da glasaju i na taj način ostvare svoje građansko pravo. Bezbednost mora biti garant za sve Srbe i ostale nevećinske zajednice, koji žive na ovim prostorima, kao i za one koji žele da se vrate na svoja ognjišta“, naveo je Rakić.\nBritanski izaslanik se tokom dana u Prištini sastao i sa Vjosom Osmani i Aljbinom Kurtijem.\nKurti je Piču preneo da dijalog u Briselu treba da bude principijelan i da se poštuje ravnopravnost strana, gde će krajnji cilj imati građani, a ne političari.\nPrema Kurtiju „teritorijalni suverenitet, Ustav, državno funkcionisanje uvek su bili i ostaju neprikosnoveni“.\nNa sajtu vlade u Prištini objavljeno je da je Pič, imajući u vidu svoje dugo iskustvo u regionu Zapadnog Balakana izrazio spremnost i volju da pomogne u daljem nastavku procesa dijaloga Beograda i Prištine.


Sukobi za 200 dolara\nRuski hakeri su organizovali i antiislamske i proislamske proteste u Teksasu na istom mestu u isto vreme 21. maja 2016, koristeći posebne Fejsbuk stranice kreirane na takozvanoj „farmi trolova“ u Sankt Petersburgu, obelodanio je u sredu Komitet američkog Senata za obaveštajna pitanja.\nFejsbuk stranica nazvana “Srce Teksasa” (Heart of Texas) organizovala je miting pod nazivom “Stop islamizaciji Teksasa” u podne 21. maja prošle godine protestujući protiv otvaranja biblioteke u islamskom Dava (Da’wah) centu u Hjustonu.\nNajavu skupa na Fejsbuku videlo je 12 hiljada ljudi, kazao je predsednik Komiteta senator Ričard Bur (Richard Burr).\nSa drugog Fejsbuk naloga povezanog sa Rusijom – “Ujedinjeni muslimani Amerike (United Muslims of America) – organizovan je kontramiting: “Spasimo islamsko znanje”.\nNi jedna niti druga strana nisu mogle da znaju da ih ruski trolovi podstiču na sukob na ulici te da izazivaju podele među Amerikancima: Ričard Bur\nKako javljaju američki mediji, “Ujedinjeni muslimani Amerike” postoje u stvarnosti kao neprofitna organizacija ali nije povezana sa istoimenom Fejsbuk stranicom. Više od 2.700 posetilaca je videlo najavu pomenutog skupa, kazao je Bur.\n“Ni jedna niti druga strana nisu mogle da znaju da ih ruski trolovi podstiču na sukob na ulici te da izazivaju podele među Amerikancima”, kazao je Bur otvarajući sednicu Komiteta na kojoj su saslušani i predstavnici Fejsbuka, Gugla i Tvitera.\n“Ironično, jedna osoba je kazala na skupu da ga je promovisalo ‘Srce Teksasa’. Međutim, niko iz ove organizacije nije viđen na pomenutom mitingu. Sada znamo zbog čega. Teško je prisustvovati događaju u Hjustonu, a istovremeno trolovati iz Sankt Petersburga”, dodao je Bur.\nPročitajte i ovo: Ruska istraga i težina Papadopoulosovog priznanja\nPo njegovim rečima, organizovanje i promovisanje oba skupa koštalo je Rusiju “oko 200 dolara”.\n“Fejsbuk je omogućio održavanje ovih protesta. Siguran sam da naši neprijatelji uče iz ruskog iskustva…Morate učiniti više da zaštitite američke građane, i sve vaše korisnike, od ove vrste manipulacije”, poručio je Fejsbuku i ostalim organizacijama predsednik senatskog Komiteta za obaveštajna pitanja.\nAntiislamski skup u Hjustonu nije jedini događaj koji je promovisala Fejsbuk stranica “Srce Teksasa”. Ona je reklamirala “sveopšti Tekzit miting” - u cilju nezavisnosti ove savezne države – i seriju antimigrantskih kao i skupova uperenih protiv Hilari Klinton (Hillary Clinton) tri dana pre predsedničkih izbora u SAD u novembru prošle godine.\nTo pokazuje da cilj ruskih sajber upada nije bio samo uticanje na predsedničke izbore već i “atak na političku koheziju” i okrenu Amerikance jedne protiv drugih, smatra Džejms Ludes (James Ludes).\n“Nije namera da se deluje u korist jednog ili drugog kandidata, već podigne politička temperature da se osećamo kao da pucamo po šavovima”, istakao je Ludes, prenosi Asošiejted pres.\n“Srce Teksasa” je imalo oko 225 hiljada sledbenika. Ova stranica je ukinuta u septembru ove godine kao deo akcije Fejsbuka da zatvori naloge i stranice “verovatno kreiranih iz Rusije”, kazao je portparol ove kompanije za “Biznis insajder”.\nTehnološke kompanije zakazale\nKomitet Senata je objavio listu Fejsbuk naloga sa političkim sadržajima za koje se tvrdi da ih je širila zvanična Moskva uoči predsedničkih izbora u SAD. Na vebsajtu Komiteta Predstavničkog doma za obaveštajna pitanja objavljeno je oko tri hiljade reklama na Fejsbuku koji su predmet istrage Kongresa.\nPosebno na udaru bila Hilari Klinton\nTehnološke kompanije su nedavno priznale su da su na njihovim platformama šireni sadržaji - kreirani u Rusiji - o američkoj politici i drugim pitanjima, kao što verska, rasna, nošenje oružja, imigracija.\nPosebno je na udaru bila kandidatkinja Demokratske stranke za predsednika Hilari Klinton, naročito sa Fejsbuk naloga “Isusova armija” (Army of Jesus).\n“Hilari je Satana i njeni zločini i laži pokazuju kakvo je ona zlo”, objavljeno je na ovoj stranici na kojoj se dodaje da je republikanski kandidat Donald Tramp (Trump) “pošten čovek” koji je “duboko posvećen ovoj zemlji”.\nRuske vlasti negiraju da su se na bilo koji način mešale u američke predsedničke izbore.\nTehnološke kompanije su nastojale tokom saslušanja da odbace kritike kongresmena da su sporo reagovale na zloupotrebe iz Rusije.\nFejsbuk, kao najveća društvena mreža na svetu, ponovo je bila najviše izložena negativnim komentarima članova senatskog Komiteta, koji su veoma nezadovoljni ulogom ove kompanije u “ciljanom marketingu”.\nPravni zastupnik Fejsbuka Kolin Streč (Colin Stretch) kazao je tokom saslušanja da je 16 miliona Amerikanaca možda bilo izloženo ruskim informacijama preko Instagrama od početka oktobra 2016. On je dodao da je možda još četiri miliona Amerikanaca videlo takav materijal pre oktobra.\nTome treba dodati još 126 miliona Amerikanaca koji su verovatno videli ruske političke sadržaje na Fejsbuku u poslednje dve godine, što je ova kompanija objavila početkom sedmice, prenosi Rojters.\nBoravak predstavnika tehnoloških kompanija ove sedmice u Vašingtonu pokazuje da se menjaju okolnosti u kojima deluju nakon nekoliko decenija delovanja sa veoma malo kontrole regulatornih tela. Sada su u defanzivi u čitavom nizu pitanja.\n“Na prošlim izborima ste zakazali”, kazao je demokratski senator Ron Wajden (Wyden), koji se inače smatra velikim saveznikom Silikonske doline.\nSpecijalni predstavnik američkog Ministarstva pravosuđa i nekoliko panela u Kongresu istražuju rusko mešanje u izbore u SAD i moguće veze sa Trampovom kampanjom.\nPredsednik SAD ponavlja da nije bio ni u kakvom kontatku sa Moskvom uoči izbora.\nPojedini republikanski kongresmeni nastoje da razdvoje pitanje kontrole tehnoloških kompanija, odnosno kako ih je Rusija koristila za širenje svojih političkih sadržaja, od legitimiteta Trampove izborne pobede.\nTako Ričard Bur smatra da je nemoguće izmeriti uticaj delovanja Rusije na društvenim mrežama. Bilo kakav zaključak da je Tramp imao koristi od pomenutih akcija Moskve ne uvažava složenost ovog pitanja, dodaje Bur.\nPojedini republikanci takođe nastoje da prikažu razmere ruskog delovanja kao beznačajne u poređenju sa sveukupnim političkim materijalom onlajn.\nPročitajte i ovo: Ko su Manafort i Gates?\nTramp i Klinton su potrošili u kampanji 81 milion dolara na reklame na Fejsbuku, što je mnogo više od 46 hiljada dolara koliko je potrošila “Internet istraživačka agencija” (the Internet Research Agency), za koju se sumnja da je deo ruske “farme trolova”, kazao je predstavnik Fejsbuka Streč.\nDemokratski senator Mark Vorner (Warner) kazao da je razočaran postupkom tehnoloških kompanija koje, kako se čini, ograničavaju informacije povezanih sa “Internet istraživačkom agencijom”, sugerišući da je mnogo više neregistrovanih ruskih sadržaja na mrežama.\nPojedini senatori su kritikovali ove kompanije zbog slanja pravnih zastupnika da svedoče a ne čelnika.\n“Ukoliko prođemo još jednom kroz ovaj postupak, veoma bismo cenili da vidimo ključne ljude (tehnoloških kompanija) koji donose odluke”, istakao je nezavisni senator Angus King.


Korona virus je prvi opšti disruptivni faktor u globalnoj ekonomiji. Naime, ova pandemija je izazvala jedinstveni fenomen globalnog ekonomskog zastoja u kojem se nalaze kako nerazvijene tako i razvijene zemlje sveta. Trenutno su sva normalna privredna kretanja suspendovana, čekajući period nakon korona virusa kako bi se nastavilo sa poslovanjem.\nPrateći mere koje su pojedine zemlje donosile kako bi ublažile efekte ovog globalnog ekonomskog zastoja primetno je da su se sve rukovodile jednim osnovnim ciljem - očuvanjem zaposlenosti. Ovde su postojali različiti makroekonomski pristupi država, gde su pojedini odlučivali da pokušaju svojim merama da reše više problema u privredi odjednom. Time su verovatno samo zagrebali površinu, ne rešavajući nijedan naročito.\nS druge strane, Vlada Republike Srbije je svojim makroekonomskim merama nastojala pre svega da utiče na osnovni kratkoročni problem privrede. Naime, u upravljanju finansijama jedne kompanije ili domaćinstva, osnovni parametar o kojem se uvek mora voditi računa, jer je preduslov opstanka, je likvidnost. Ovim su se očigledno rukovodili kreatori naše krizne makroekonomske politike jer su predloženim merama pre svega nastojali rešiti negativne efekte ove krize po likvidnost kompanija. Naravno, svi privrednici su svesni da ove mere pomažu kratkoročno, ali da će kompanije morati samostalno da reše probleme u dugom roku.\nAutor: Nemanja Šljivar, menadžer za poslovno savetovanje u TPA Srbija


Multifunkcionalna aplikacija kompanije Glovo i globalni lider u digitalnim plaćanjima Visa započeli su zajedničku saradnju u Srbiji, kako bi pružili podršku lokalnim trgovcima i komšijskim radnjama, koji su jedni od najpogođenijih pandemijom COVID -19.\n„Pogoršavanje zdravstvene situacije radikalno je promenilo pristup malih komšijskih radnji i lokalnih prodavnica koje su morale da prilagode poslovanje, oslanjajući se mnogo više na digitalizaciju i digitalne kanale nego što je to bilo u prošlosti. Zbog toga dostava i e-trgovina postaju dva suštinska saveznika naročito u doba pandemije. Budući da potrošačima, koji se zbog bezbednosti sve teže odlučuju da fizički posete radnje, nudi pogodnost sigurnog primanja potrebnih proizvoda, a trgovcima virtualni izlog na kojem se mogu naći njihovi proizvodi, koji inače ne bi mogli da se pojave u kratkom periodu na mreži. Platforma poput naše nije ograničena na dostavu sa jedne tačke grada na drugu, već partnerima i korisnicima nudi tržište na komšijskom, lokalnom nivou. Za svaku potrebu da budete snabdeveni u svom gradu, može se nači rešenje na aplikaciji Glovo“, izjavio je Branimir Đurović direktor Glovo Srbija.


Republika / Milojević se odriče stranca\nsubota, 23. 3. 2019.| 10:06\nTrener Crvene zvezde, Vladan Milojević, doneo je odluku da u sledeću sezonu uđe bez stranca koji na kraju sezone ulazi u poslednju godinu ugovora sa srpskim šampionom.\nPrema navodima Sportskog žurnala rukovodstvo Crvene zvezde traži model za rastanak sa Lorencom Ebisilijom, koji je na stadion "Rajko Mitić" stigao kao veliko pojačanje, ali je izgubio mesto i status u timu u konkurenciji Marka Marina i Mirka Ivanića.\nCrveno-beli su na Ebisilija, računajući obeštećenje i plate potrošili oko milion evra, ali će teško vratiti tu sumu, s obzirom da Holanđanin nema značajnu ulogu u timu.\nEbisilio je za Zvezdu u svim takmičenjima odigrao 28 utakmica i postigao 2 gola uz 8 asistencija.\nSrbija Sport Beograd Fudbal Vladan Milojević FK Crvena zvezda Lorenco Ebilisio


Semafori i znakovi u granju (Foto) Banjaluka.com\nSemafori i znakovi u granju (Foto)\nVozačima u Banjaluci i ove godine velike probleme zadaju olistale sadnice, odnosno drveće koje je posađeno uz semafore i saobraćajne znakove, čime se direktno ugožava bezbjednost učesnika u saobraćaju!\nKod Banskog dvora je u rastinju završio semafor, a u Ulici olimpijskih pobednika, zarasli su saobraćajni znakovi, jer su sadnice drveća sađene u njihovoj neposrednoj blizini.\nIz banjalučke gradske uprave najavili su da će i ove godine posaditi oko hiljadu novih sadnica drveća, ali nikome nije jasno zbog čega se to drveće mora saditi tik uz semafore i saobraćajne znakove!\nOsim što se sadnice definitivno neće zadržati na tim mjestima, te već predstavljaju propalu investiciju, ovim se, smatraju vozači, direktno ugrožava bezbjednost učesnika u saobraćaju.\nNa pojedinim mjestima semafore i saobraćajne znakove je nemoguće vidjjeti kroz granje i rastinje, ali to očigledno ne smeta nikom od nadležnih, jer već danima niko i ne pokušava da riješi pitanje vidljivosti uređaja svjetlosne signalizacije.\nBrojni građani su ogorčeni jer ne samo da su ulice u gradu uglavnom u katastrofalnom stanju, nego je organizacija saobraćaja još i gora.\n“Prosto je nevjerovatno, kao u crtanom filmu o ona dva majstora što im ništa ne ide od ruke. Zar baš nikom – od onih koji su pravili plan, do ovih koji su odobravali da se to sadi, pa na kraju i samim radnicima koji su kopali rupu – nije palo na pamet da se neće vidjeti semafor kad to olista. Na kraju svi mi treba da platimo to što je neko bio nesposoban. Koliko god da košta ta sadnica, nije bitno, iz našeg je džepa. A nije toliko bitan ni novac, koliko spoznaja da imamo ovoliko nesposobnih ljudi koji odlučuju o zajedničkom dobru, bilo o saobraćaju ili o životnoj sredini, svejedno”, kaže jedan od ogorčenih vozača.\nKada su u pitanju saobraćajni znakovi, čim dođu topli mjeseci i dođe do listanja drveća, izgubi se nekoliko “stopova”, “prvenstava prolaza” i “zabranjenih skretanja”, što posebne probleme pravi vozačima koji ne poznaju grad, te onima koji ovuda voze po prvi put.\n“Nekako to mora da se riješi, da se uklone stabla ili bar neka uklone dio granja, ne znam kako to može, smije li da se šiša drveće tek tako, ali prije svega nije ih trebalo postavljati na ovaj način. Neke znakove je nemoguće vidjeti, pogotovo otkako je sve olistalo. Neka povedu malo računa šta rade. Ovuda vozim godinama, ne treba ni da vidim znak, ali šta sa ljudima koji prvi put prolaze ovuda. Semafori su posebna priča, nije problem kad semafor nije u funkciji, ali jeste problem ako je raskrsnica pokrivena semaforom koji se ne vidi iz jednog pravca”, kaže vozač Dragan Berić.\nVeć godinama se u gradu između 8 i 9, te 16 i 17 časova dešava saobraćajni kolaps. Banjaluka trenutno ima oko 60.000 registrovanih vozila, koja odavno ne mogu da “stanu” u okvire postojeće infrastrukture, tako da i bez nemarnosti sa “nevidljivim” semaforima i znakovima, već ima i previše problema.\nI dok je prilično jasno da za rješavanje ovakvog problema saobraćajne infrastrukture novca u gradskoj kasi nema, prilično je nevjerovatno da nema novca ni da se urede saobraćajni znakovi i to na način da budu bar vidljivi.\nVandali i kradljivci\nOsim problema sa saobraćajnim znakovima koji se ne vide od rastinja, mnogo veći problem je nepoštovanje istih koji se vide sasvim solidno, ali je takođe i nevjerovatna statistika koja kaže da se u gradu svake godine uništi nekoliko stotina saobraćajnih znakova!\nSamo u 2012. godini, uništeno je 500 saobraćajnih znakova, pretprošle više od 300, 2010. godine takođe preko 300. Kako kažu u gradskoj upravi, uglavnom se radi o vandalskom ponašanju, a nije rijetkost ni da pojedinigrađani ukradu znak i odnesu ga kući, a iz nekog razloga najatraktivniji je znak “stop”.\nIzvor: Press/Nenad Despot


Festival LIFFE ove godine i na onlajn platformi Prolog\nTokom pet festivalskih dana od 21 sat, na onlajn platformi biće prikazani filmovi iz Takmičarskog programa. U petak, 25. septembra na programu je film „Polusestra” u režiji Damjana Kozole koji prati priču o dve otuđene polusestre iz malog primorskog grada Izole, koje nikada nisu bile bliske, a koje su okolnosti nakon mnogo godina izbegavanja prisilile da dele stan u Ljubljani. Srpsko-hrvatska koprodukcija „Koja je ovo država” Vinka Brešana (subota, 26. septembar) je crna komedija koja u fokus stavlja ogorčene pripadnike starije generacije - suicidnog generala, ministra policije i grupicu penzionera, ljubitelja hrvatske fudbalske reprezentacije, koji se iz revolta prema vlasti odlučuju na opasan i nesvakidašnji korak - iskopavanju bivšeg predsednika Hrvatske. Rediteljsko ostvarenje „Glas” Ognjena Sviličića, koji će biti prikazan u nedelju, 27. septembra, priča je o Goranu koji se po dolasku u katolički internat susreće sa pritiskom da se prikloni instant-religiji koja se tamo nameće. Film „Koncentriši se, baba“, bosanskohercegovačkog reditelja i scenariste Pjera Žalice sa legendarnom Mirom Banjac u glavnoj ulozi, imaće srpsku premijeru upravo na ovom festivalu, a u okviru onlajn platforme biće prikazan u ponedeljak, 28. septembra. Poslednjeg dana festivala, u utorak, 29. septembra, publika iz zemlje i regiona moći će da pogleda film „Moj jutarnji smeh“ reditelja Marka Đorđevića o zakasnelom odrastanju tridesetogodišnjaka Dejana, a koji u širem smislu govori o jednoj generaciji koja je odrastala „pod staklenim zvonom“.\nPet filmskih naslova iz selekcije Nezavisni film biće prikazano u terminu od 23 sata. Komedija „Ideš? Idem” u režiji Ljube Zdjelarevića na programu je prve večeri festivala, u petak 25. septembra. Reč je o filmskoj avanturi Jutjubera iz regiona koji iz Zagreba kombijem kreću na put do Istanbula kako bi preboleli stare ljubavi, sklopili nove, ali i učestvovali u gejmerskom okršaju uživo. Narednog dana, u subotu, 26. septembra na programu je slovenački film „Oroslan“ reditelja Matjaža Ivanišina, zasnovan na književnom delu Zdravka Duše o Oroslanu, čija smrt među seljanima budi sećanja na njega i tako iznova oživljava sliku preminulog. „Mamonga” Stefana Maleševića (nedelja, 27. septembar) podeljena je u tri priče – prva prati živote dvoje mladih ljudi koji odrastaju u malom mestu u Bosni, a druge dve prikazuju njihove sudbine deset godina nakon jednog traumatičnog iskustva. Umetničko nasilje i estetska domišljatost filma „Čovek i senka” slovenačke rediteljke Eme Kugler, koji će biti prikazan u ponedeljak, 28. septembra, vodi gledaoca do spontane transformacije u odnosu na etiku, društvo, prihvatanje i percepciju umetnosti. „Revolt” Aleksandra Rajkovića koji će publika moći da pogleda u utorak, 29. septembra, prati grupu beogradskih gubitnika, mladića bez perspektive, koji nezadovoljni svojim životima odlučuju da podignu revoluciju.\nU okviru selekcije LIFFE Pobednici biće prikazano 9 filmskih ostvarenja koji su prethodnih godina na festivalu bili nagrađivani. U terminu od 17 časova na programu su filmovi „Godina majmuna“ Vladimira Blaževskog (subota, 26. septembar), „Gospod postoji, njeno ime je Petrunija“ Teone Mitevske Strugar (nedelja, 27. septembar), „Pijavice“ Dragana Marinkovića (ponedeljak, 28. septembar), dok će poslednjeg festivalskog dana, u utorak, 29. septembra u istom terminu biti prikazan film „S one strane“ Zrinka Ogreste. U terminu od 19 časova na online programu je specijalna projekcija filma „Uprkos magli“ Gorana Paskaljevića (petak, 25. septembar), kao i filmovi iz selekcije LIFFE Pobednici - „Tilva Roš“ Nikole Ležaića (subota, 26. septembar), „Klip“ Maje Miloš (nedelja, 27. septembar), „Krugovi“ Srdana Golubovića (ponedeljak, 28. septembar) i „Rekvijem za gospođu J“ u režiji Bojana Vuletića (utorak, 29. septembar).\nEmilija Klark u novom psihološkom trileru od danas u bioskopima\nU borbi za Zlatnog lava 21 film\nMatthew Perry: Zbog droge se ne sećam tri godine snimanja 'Prijatelja'


OHR podržava samo probosansku politiku\nZvaničnici Srpske reagovali na kominike PIK-a\nKominike Savjeta za implementaciju mira još je jedan u nizu političkih pamfleta naklonjenih Bošnjacima, poručuju danas zvaničnici iz Republike Srpske. SNSD-ov Staša Košarac kaže da je PIK trebalo detaljnije da se pozabavi neformiranjem novog saziva Savjeta Ministara. Visokom predstavniku Valentinu Incku i njegovoj kancelariji OHR-u poručuje da BiH nije samo Sarajevo i da u BiH ne žive samo Bošnjaci, kao jedini narod čiju politiku OHR i dio međunarodne zajednice podržavaju.\n"Vidljivo je da Visoki predstavnik izlazi ponovo iz svog mandata, jasno se svrstavajući na stranu probosanske politike, politike SDA, što je za nas neprihvatljivo. Mi ne blokiramo konstituisanje zajedničkog nivoa vlasti. Ovdje je vidljivo da se u kominikeu pokušala da se izvrši zamjena teza, da se optuže strkture iz Srpske da žele da opstruišu zajedničke organe vlasti," rekoa je Košarac.\nUpravnom odboru PIK-a, pisali su u Ujedinjenoj Srpskoj. Od visokog predstavnika i zemalja članica Savjeta traže da iskoriste svoju političku moć i utiču na političare iz FBiH, koji koče imenovanje predsjedavajućeg Savjeta ministara. Lider stranke, Nenad Stevandić, za ATV kaže da je apsurdno to što PIK osuđuje formiranje rezervnog sastava policije u Srpskoj, s obzirom da su, kako kaže, političari koje PIK podržava, pomogli eskaliranje migrantske krize u BIH.\n"Problem je samo što imaju izrazito antisrpski stav i što stalno demonstriraju jednu stereotipnu srbofbiju koja je na granici izdržljivosti. A za ono što je konkretno, znači kršenje zakonskih procedura, poslovnika i Ustava, koje su uradili Džaferović, Izetbegović i Komšić, spriječivši da Srbi dobiju predsjedavajućeg Savjeta ministra koji predstavlja volju većine Srpske, to ne da nisu sankcionisali, nego su bukvalno preskočili," kaže Stavandić.\nPIK je u svom kominikeu, nakon dvodnevnog vijećanja, šturo naveo da je formiranje vlasti na nivou BiH prioritet, ne hvaleći ipak Republiku Srpsku, koja je izbornu volju građanja implementirala na vrijeme. Ne odgovara im i formiranje Komisije za Srebrenicu. Veći dio kominikea su ipak posvetili pravosuđu, navodeći da je neophodna revizija Zakona o VSTS-u. Podršku je kominike-u uskratila Ruska ambasada koja smatra da je dokument pristrasan i jednosmjeran i da ne doprinosi pomirenju i dijalogu u BiH.\nKominike reakcije iz Srpske Staša Košarac\nCvijanović: Tekst kominikea nije forma za uspješno kretanje BiH putu ka EU\nInckov izvještaj o Srpskoj obična laž i brutalna manipulacija


TE Pljevlja obilježava 38 godina uspješnog rada | MINA\nNaslovnica MINA Business TE Pljevlja obilježava 38 godina uspješnog rada\nNikšić, (MINA-BUSINESS) – Termoelektrana (TE) Pljevlja obilježava 38 godina uspješnog rada i poslovanja u znaku početka ekološke rekonstrukcije prvog bloka i uz rekultivaciju postojeće deponije šljake i pepela, saopšteno je iz Elektroprivrede (EPCG).\n„U ova dva vezana projekta, čija realizacija će omogućiti nastavak valorizacije termoenergetskog kompleksa u Pljevljima, biće uloženo oko 60 miliona EUR“, navodi se u saopštenju.\nIz EPCG su kazali da će realizacijom tih projekata TE proizvoditi električnu energiju po najvišim evropskim standardima bez rizika po životnu sredinu.\nBiće izgrađen i izvor toplote za grijanje grada i doniraće se još oko tri miliona EUR za izgradnju primarnog toplovoda.\n„Ekološkom rekonstrukcijom, sve emisije i produkti sagorijevanja uglja i hemijskih procesa, koji se odvijaju prilikom proizvodnje električne energije, biće svedeni na granice ispod dozvoljenih, a sve u skladu sa zakonskom regulativom Crne Gore i evropskim direktivama o emisijama iz termo izvora na ugalj“, dodaje se u saopštenju.\nIz EPCG su saopštili da je za prvih devet mjeseci ove godine TE Pljevlja proizvela 1,03 miliona megavat sati (MWh), što je oko deset odsto više od plana.\n„U prvih devet mjeseci TE je imala samo jedan neplanirani zastoj, u trajanju od 14 sati, što govori o tome da je pogonska spremnost na visokom nivou“, precizirali su iz EPCG.\nIz kompanije su objasnili da je ove godine, u pandemiji Covid-19 virusa, poseban izazov predstavljao remont, jer su remontni radovi, koji su trajali dva mjeseca, izvedeni u punom kapacitetu uz pomoć domaće radne snage.\n„Rijetki termoenegetski centri mogu se pohvaliti da uz pomoć domaće radne snage mogu odraditi remont ovako kompleksnog postrojenja“, rekli su iz EPCG.\nTermoenergetski kompleks u Pljevljima, TE Pljevlja – Rudnik uglja, zapošljava 1,2 hiljade radnika i jedan je od ključnih djelova elektroenergetskog sistema Crne Gore.\n„On predstavlja važnu karitku stabilnosti elektroenergetskog sistema države, čega smo svjedoci u vremenu pandemije Covid-19, kada su za sve zemlje posebno važni njihovi sopstveni izvori i resursi“, zaključuje se u saopštenju.


Svih 28 zemalja članica EU saglasile su se sa Akcionim planom Srbije za Poglavlje 23, koji je sažet u pregovaračku poziciju i poslat u Brisel, a tamo je razmotren i na njega su dodata "interna merila", izjavio je šef pregovaračke grupe za Poglavlje 23, Čedomir Backović.\nKako je objasnio, ta "interna merila", odnosno, međumerila, odnose se na tok sprovođenja plana, koji će ukazati da ga Srbija zbilja sprovodi, iako ga nije skroz sprovela.\n"To je kao kad nadgledamo izgradnju kuće, dođemo da vidimo kako napreduju majstori. Tako su i ta međumerila sagledavanje od strane Evropske komisije (EK) kao jednog organa EU, da vidi da li mi napredujemo u onome što radimo", rekao je Backović, dodajući da je pregovaračka pozicija siže Akcionog plana iz Poglavlja 23, koji ima 415 stranica.\nDrugo značenje međumerila je, objašnjava Backović, da, ukoliko ih ne prođemo, ne bude verifikovano "da je kuća stavljena pod krov" i da onda "ne mogu da se rade unutrašnji radovi, pločice".\n"Tek kad se ta međumerila potvrde od strane EK, da su ostvarena, možemo dalje", rekao je Backović.\nIpak, napominje, govori se o tri grane života, koje su vrlo komplikovane.\n"Ovde je u pitanju da li je pravosuđe dobro, ili nije dobro, da li dužina spora prava, ili ne, što se ne može meriti sekundama. U tom smislu, kada bilo ko ima primedbe i komentare, onda je to dosta puta i stvar tumačenja", kaže Backović.\nOn dodaje da ne može da kaže da je ikada bio potpuno siguran šta je u stvari priroda komentara, odnosno primedbi na naš Akcioni plan iz Hrvatske, jer su ga prihvatili takav kakav je.\nPrema njegovim rečima, Srbija je u pregovaračkoj poziciji u međumerilima upućena na bilateralnom nivou da se sa susedima dogovara o problemima i istakao je da ima "značajan optimizam", da u pogledu svih bilateralnih stvari između Hrvatske i Srbije, a ne između 28 članica EU i Srbije, uspeti da postignemo, da sva otvorena pitanja, ili najveći deo njih, rešimo način, gde će obe strane biti pođednako nezadovoljne.\n"Jer samo to je prava nagodba, kada su obe strane pomalo nezadovoljne", smatra Backović, koji je i pomoćnik ministra pravde.\nOn ističe da je pregovaračka pozicija Srbije, siže Akcionog plana za Poglavlje 23 od 30 strana razmotrena, a iako još zvanično Srbiji nije prezentovan odgovor, Backović zaključuje da nema bitnih odstupanja od pozicije koju je Srbija predložila.\n"Nema tu nikakvog odstupanja, niti ima postavljanja nekih novih uslova, novih merila koje kao takve nismo obuhvatili", rekao je Backović i naveo da, u procesu pregovaranja unutar EU sa 28 članica i zauzimanja stava kako će izgledati njihov odgovor na našu poziciju sa međumerilima, Srbija nema niti učesća, niti uticaja.\nBacković ističe da je Akcioni plan Srbije za Poglavlje 23, sažet u pregovaračkoj poziciji, apsolutno u skladu sa evropskim pravnim tekovinama i teži ostvarivanju tih tekovina.\nOn naglašava da Srbija i sama pokušava da se uključi u merenje onoga što je urađeno, da to ne ostavi "nekakvim impresijama, površnim mišljenjima", nego da se sve konkretno objasni šta se i kako radi.\n"Naravno, u pitanju su oblasti koje traže nešto vremena, kako bi počele da daju vidne rezultate. Očekujem istinski, na osnovu plana i našeg načina ostvarivanja aktivnosti, da ćemo već krajem ove i početkom iduće godine, imati veoma merljive rezultate, na primer, smanjenje starih predmeta, kada je u pitanju pravosuđe, regulisanje nekih problema u pogledu zaštite nacionalnih manjina i sa udžbenicima, obrazovanjem, informisanjem i slično", rekao je Backović.\nKako je rekao, dobro je da plan postoji, da "nije divlja gradnja", i da smo, za sada, u roku.\n"Akcioni plan u dobroj meri predviđa vremenske rokove u kojima treba postići određene stvari, mi smo sve to do sada na vreme postigli sa više od 90 odsto", rekao je Backović.\nStatistički izveštaj o efikasnosti sprovođenja Akcionog plana za celokupno Poglavlje 23, zaključno sa drugim kvartalom 2016. izdat u junu, pokazuje da je 77 odsto aktivnosti za celokupno poglavlje u potpunosti realizovano, osam odsto aktivnosti gotovo u potpunosti realizovano, a tri odsto aktivnosti nije realizovano, dodaje on.\nIzvor: Vebsajt RTV, 08.07.2016.


Jeftini letovi iz Tonghua do Južnog Sudana - Avio karte Tonghua Južni Sudan - eSky.rs\nAvio karte iz Tonghua\nAvio karte iz Tonghua do Južnog Sudana\nPretražite letove iz Tonghua do Južnog Sudana\nProverite najbolje prilike za letove iz Tonghua do Južnog Sudana\n✔ Postoje li posebne ponude za letove iz Tonghua do Južnog Sudana na eSky.rs?\n✔ Mogu li se pobrinuti za osiguranje prilikom rezervacije leta iz Tonghua do Južnog Sudana?\n✔ Ako rezervišem let iz Tonghua do Južnog Sudana, mogu li da rezervišem ujedno i smeštaj?\n✔ Koje avio-kompanije nude letove iz Tonghua do Južnog Sudana?\nBudite sigurni, da na eSky.rs ponuda letova iz Tonghua do Južnog Sudana uključuje ne samo niskotarifne avio-kompanije, već i one koje su specijalizovane za visoki standard.\nKorisne informacije o aerodromima\tu Tonghua\nJeftini letovi do Kine Jeftini letovi iz Kine Jeftini letovi za Dungjing Jeftini letovi iz Dungjinga Jeftini letovi za Trinidad Jeftini letovi iz Trinidada\nJeftini letovi do Laosa Jeftini letovi iz Laosa Jeftini letovi do Confresa Airport Jeftini letovi od Confresa Airport


Koncesionar "Tesle" POVEĆAO broj putnika - Bizlife.rs\n20:21 Beograd, 17/07/2019\nBroj putnika na beogradskom aerodromu povećan je u drugom kvartalu 2019. godine za 7,4 procenta u odnosu na isti period prošle godine, saopštila je kompanija Vansi Erports, koncesionar Aeorodroma „Nikola Tesla“.\nBroj putnika u celoj mreži Vansija je tokom drugog kvartala povećan za 7,3 procenta u odnosu na isto tromesečje 2018. godine, uz ukupno 66,2 miliona putnika opsluženih na 46 aerodroma u okviru mreže, navodi se u saopštenju.\nTokom prve polovine 2019. godine, saobraćaj je porastao za 6,7 odsto.\nOvako dobri rezultati se naročito reflektuju na otvaranje brojnih novih avio-linija, neretko prvi put, između aerodroma kojima upravlja Vansi Erports i svetskih prestonica.\nU Srbiji, kako se dodaje, saradnja kompanije Vansi Erports sa avio-prevoznicima od njenog dolaska krajem 2018. godine, dovela je do povratka kompanije Er Frans, koja je posle šest godina otvorila liniju Pariz-Beograd.\nTakođe, Viz Er je otvorio novu liniju između srpske prestonice i Aerodroma „Sent Egziperi“ u Lionu, kojim takođe upravlja Vansi.\n„Omogućavanjem lakše turističke, komercijalne i kulturne razmene, svaka nova linija pomaže da se podstakne zemlja domaćin i pomogne njen ekonomski rast“, poručio je predsednik Vansi Erportsa Nikola Notbar.\naerodrom nikola tesla vansi


sajam namestaja u Milanu – Dizajn enterijera\nUređenje dnevne i spavaće sobe po italijanskoj modi 2019.\nNa sajmu nameštaja u Milanu se definišu trendovi za predstojeću sezonu. Sudeći po ovogodišnjoj smotri, u modi je eksplozija boja! Ove godine dizajneri su se razigrali bojama. Tako smo na štandu italijanskog brenda Novamobili mogli smo videti crvenu, jarko plavu, žutu i zelenu boju – sve…\nSonja Brstina, 03/05/2019 0 1 min za čitanje\n16 instalacija koje će obeležiti Nedelju dizajna u Milanu\nNajveći sajam nameštaja na svetu prati još nekoliko zanimljivih događaja, a ono što je dizajnerima i ljubiteljima umetnosti posebno zanimljivo je Milanska nedelja dizajna. Dezeen je odabrao najvažnije instalacije i izložbe koje će obeležiti ovogodišnji događaj. Jedna od najznačajnijih nedelja u dizajnerskom kalendaru, period od…\nMirela Babić, 12/04/2019 0 5 min za čitanje\nZlato obeležilo prvi dan Salone del Mobile 2019\nPočetak aprila u Milanu znači da svi pričaju o nameštaju i enterijeru, pa pogledajmo šta nam je početak ovogodišnjeg najvećeg sajma nameštaja u Evropi doneo. Najvažniji sajam nameštaja na svetu otvorio je svoja vrata posetiocima i već se polako sležu prvi utisci. Design limited edition prenosi…\nMirela Babić, 11/04/2019 0 1 min za čitanje\n10 najpopularnijih proizvoda na Salone del Mobile 2019\nNajveći sajam nameštaja na svetu počeo je u utorak, 9. aprila i svi s nestrpljenjem očekuju da vide koje će trendove doneti jedan od najznačajnijih događaja u svetu enterijera i dizajna. Interior Design prenosi najpopularnije proizvode koji će sigurno biti u žiži interesovanja i na…\nMirela Babić, 10/04/2019 0 3 min za čitanje\nPočinje 58. izdanje milanskog sajma nameštaja Salone del Mobile 2019\nDogađaj koji se s nestrpljenjem očekuje, najveći evropski sajam nameštaja, počinje danas, 9. aprila, u Milanu i trajaće do nedelje, 14. aprila. Posetioci i izlagači iz celog sveta imaće priliku da vide šta je novo u dizajnu nameštaja i šta nas očekuje u godini koja…\nMirela Babić, 09/04/2019 0 2 min za čitanje\nBaštenski nameštaj Garda iz Valjeva na sajmu u Milanu\nIz srca naše zemlje, pravo u Milano na sajam Salone del Mobile 2019, koji se održava u periodu od 9. do 14. aprila. Kvalitetan i autentičan baštenski nameštaj koji proizvodi Animo, firma iz Valjeva, imali smo prilike da vidimo na prošlogodišnjem beogradskom sajmu nameštaja, o…\nMirela Babić, 03/04/2019 0 2 min za čitanje


Bitne teme na sjednici Vijeća ministara BiH\nRazmatrat će se i situacija sa povećanim prilivom migranata\nVijeće ministara BiH: Uspostava Komisije za NATO integracijske procese\nVijeće ministara Bosne i Hercegovine bi na sjednici zakazanoj za četvrtak trebalo razmatrati Prijedlog odluke o uspostavi Komisije za NATO integracijski proces Bosne i Hercegovine.\nNa predloženom dnevnom redu je i Nacrt zakona o dopuni Zakona o akcizama u Bosni i Hercegovini, čiji je predlagač Upravni odbor Uprave za indirektno oporezivanje BiH.\nIstovremeno, Vijeće ministara BiH bi se trebalo izjasniti o Prijedlog odluke o dodjeli sredstava iz tekućeg granta „Sufinansiranje projekata institucija kulture u BiH“ za 2018. godinu, kao i Prijedlogu odluke o odobravanju tekuće budžetske rezerve budžeta institucija BiH i međunarodnih obveza BiH za 2018. godinu, te Izvještaju o izvršenju budžeta institucija BiH i međunarodnih obveza BiH za razdoblje od prvog do desetog mjeseca 2018. godine.\nPredviđeno je i razmatranje Analize održivosti javnog duga BiH za razdoblje 2018 – 2022. godine, Izvještaja o radu Upravnog odbora Izvozno-kreditne agencije BiH za 2017. godinu, te izjašnjenje u vezi imenovanja i isteka mandata u institucijama BiH iz nadležnosti Vijeća ministara BiH.\nVijeće ministara BiH kontinuirano podržava kulturu i sport


Centralna Banka Rusije, najnovije vesti - Naslovi.net\nMoskva -- Ekonomski pad u Rusiji je tokom 2020. godine bio slabiji nego u mnogim razvijenim zemljama i zemljama u razvoju, rekao je juče ruski predsednik Vladimir Putin. On je, međutim, upozorio na rastucu inflaciju. Govoreci na sastanku o ekonomskim… »\nPutina brine inflacija\nEkonomski pad u Rusiji je tokom 2020. godine bio slabiji nego u mnogim razvijenim zemljama i zemljama u razvoju, rekao je ruski predsednik Vladimir Putin. On je, međutim, upozorio na rastuću inflaciju. Govoreći na sastanku o ekonomskim pitanjima… »\nDo rasta je došlo uglavnom pod uticajem pozitivne revalorizacije kursa. Međunarodne rezerve Rusije u periodu od 13. do 20. novembra 2020. godine porasle su za 0,2 odsto (ili za jednu milijardu dolara) i iznose 584,9 milijardi dolara, saopštila je ruska… »\nMeđunarodne rezerve Rusije u periodu od 13. do 20. novembra 2020. godine porasle su za 0,2 odsto (ili za jednu milijardu dolara) i iznose 584,9 milijardi dolara, saopštila je ruska Centralna banka. Kako se navodi u izveštaju banke, do rasta je došlo… »\nSrbija je za godinu dana uvećala zlatne rezerve za više od 10 tona. Devizne rezerve Srbije iznose 13 milijardi evra, a zlato u tome učestvuje sa 1,6 milijardi. Ruske rezerve zlata i deviza povećavaju se na nedeljnom nivou, a i naša zemlja prati… »\nRusija, za razliku od Evrope, nema kome da se obrati za pomoć ako budžet ne može da ispuni svoje socijalne obaveze, izjavio je predsednik Rusije Vladimir Putin. – Šta u praksi znači (otkup državnih obveznica od strane Centralnih banaka)… »\nRusija, za razliku od Evrope, nema kome da se obrati za pomoć ako budžet ne može da ispuni svoje socijalne obaveze, izjavio je predsednik Rusije Vladimir Putin. „Šta u praksi znači (otkup državnih obveznica od strane Centralnih banaka)? Centralna… »\nŠef države je ranije izjavio da Rusija nema potrebe za sprovođenjem politike kvantitativnog popuštanja. Rusija, za razliku od Evrope, nema kome da se obrati za pomoć ako budžet ne može da ispuni svoje socijalne obaveze, izjavio je predsednik… »\nSrbija danas 18.10.2020\nPutin ne krije zadovoljstvo zbog toga. Banka Rusije istražuje da li postoji potreba za izdavanjem digitalnih rubalja koje će se koristiti za plaćanje zajedno sa gotovinskim rubljama. Centralna banka Rusije, trenutno, proučava ovo pitanje sa… »\nBanka Rusije istražuje da li postoji potreba za izdavanjem digitalnih rubalja koje će se koristiti za plaćanje zajedno sa gotovinskim rubljama. Centralna banka Rusije, trenutno, proučava ovo pitanje sa ekonomskog i tehničkog stanovišta. Navodi se da… »\nUhapšen četrnaestogodišnjak osumnjičen za silovanje devojčice\nRTS pre 11 minutajoš 21 povezana\nRTV pre 47 minutajoš 35 povezanih\nVesti online pre 3 satajoš 13 povezanih


Knjiga o Milutinu,ne predstavlja samo ispovesti i zivotni put Milutina Ostojica.Ona predstavlja roman sa jasno izrazenom antiratnom porukum.U romanu je predstavljena istorija Srba od sarajevskog atentata na princa Ferdinanda,pa sve do nekoliko godina posle Drugog svetskog rata.\nZivotna tragedija cica-Milutina,kolji ucestvujuci u nekoliko ratova dobija ordenje i zivot zavrsava cebovanjem u zatvoru,nije toliko u prvom planu,kolika je tragedija naroda kao celine.U svojim razmisljanjima,Milutin,obican seljak iz sela Kostunica,iz Sumadije,otvara niz pitanja koja nam ukazuju na besmisao rata.Njegova razmisljanja nas upucuju na to da su u ratu i pobednici i pobedjeni-gubitnici.\nSvaka generacija Milutinove porodice ucestvovala je u ratu,i u svakom od tih ratova neko mu je poginuo,a Drugom svetskom ratu poginuo je njegov sin jedinac,kojeg su Milutin i njegova zena Zivana jako tesko dobili,i zbog toga,Milutin sa pravom negoduje:"Tesko ti,bre,da te u rat uvlace,kad kome prasne cef.Uvuku te u nesto sto ne razumes." i ukazuje na besmisao rata s obzirom da je u ratu izgubio 2 brata:"Dodju prekoleta na ferije pa se raspricaaju o oslobadjanju svih krajeva,cujes,nasa braca,a moja braca izginula zbog neke-nase brace".\nMilutin postavlja osnovnu dilemu rata:"Kako bre,ne smemo da izgubimo rat,a smemo da izgubimo narod!"\n"E da budale ne satrase noliku nasu decu,i nase ljude i Srbi bi mogli biti prilican narod."\nJedni ratuju da bi rat dobili,ne osvrcuci se na zrtve rata:"Niko se ne ispoveda i ne priznaje grehe dok je na vlasti."Ratna psihologija neminovno utice i na moral ljudi.Jedan broj ljudi nalazi u ratu mogucnost da postanu vodje ili da se obogate.Tako je i "pop Kosta postao vojvoda.I pozdravljaju ga vojnicki,a on nije ni vojsku sluzio,otac ga od vojske bio otkupio".Rat dovodi do citavih porodicnih tragedija:"Srbin Srbina na predaju zove,oce brata za zarobljenika."\n"Taka je sada racunica,ne misli se na svoj obraz,nego na pobedu."\n"Ovi sto su zavadjeni ne znaju za oceve ni za majke ni za sestre,oni se za vlast otimaju".\nMedjutim,kada prodje ratno ludilo,i kada se stisaju strasti,borci gotovo i da ne smeju reci da su bili u ratu,a njihove zasluge se brzo zaboravljaju. "Vako ce da bude i posle rata,ako se kogod od nas u Srbiju vrati,sve ce da se vrati,i zaboravi,kao da nista nije bilo.\nPosto iz rata:"nikad ne dolaze oni ljudi koji su otisli",oni se posle svega sto su proziveli,teze prilagodjavaju na novonastalu situaciju,te tako i kapetan Zivkovic kaze Milutinu:"Nema nas.Izgubili smo se ovom pisljivom miru."


Edukativno predavanje za osnovce na Palama | Palelive.com\nPočetna Novosti Aktuelnosti Edukativno predavanje za osnovce na Palama\nPripadnici Centra javne bezbjednosti /CJB/ Istočno Sarajevo održali su učenicima osmih razreda Osnovne škole „Pale“ edukativno predavanje o pirotehničkim sredstvima, te opasnostima i posljedicama do kojih može doći usljed njihove upotrebe.\nUčenicima je podijeljen promotivni materijal koji sadrži osnovne informacije o pirotehničkim sredstvima i neželjenim posljedicama koje oni mogu izazvati, saopšteno je iz Centra.\nPredavanja na ovu temu, kao i podjela promotivnog materijala, do kraja decembra biće realizovana u svim osnovnim i srednjim školama na području Centra, sve sa ciljem da se školska populacija kao i građani upoznaju o opasnostima i neželjenim posljedicama do kojih može doći upotrebom pirotehničkih sredstava.\nOva preventivna akcija na području Centra provodi se svake godine i do sada se pokazala vrlo uspješnom, što potvrđuje i činjenica da se nije desio nijedan slučaj ozbiljnijeg samopovređivanja djece školskog uzrasta.\nU Centru ističu da navedenim preventivnim aktivnostima policije žele doprinijeti da predstojeći novogodišnji i božićni praznici proteknu u miru i bez neželjenih posljedica.\nEdukativno predavanje organizovano je u okviru akcije „Pirotehnika“ koja se tokom decembra provodi u svim osnovnim i srednjim školama na području CJB Istočno Sarajevo.\nPrethodni članakUhapšeni osumnjičeni za zločine na području opštine Zvornik\nNaredni članakVrtić proslavio pet decenija postojanja


Ambasada SAD: Srpska crkva u blizini Potočara provokacija\nAmbasada Sjedinjenih Američkih Država (SAD) u Sarajevu zabrinuta je zbog otvaranja pravoslavne crkve na Budaku, u blizini Memorijalnog centra u Potočarima.\nIz Ambasade SAD, koja je i prošle godine pozivala na obustavu radova na ovom sada već sagrađenom i otvorenom objektu, naglašavaju za "Dnevni avaz" da su i razočarani što su vlasti entiteta RS propustile da u ovom slučaju pronađu rešenje u duhu tolerancije.\nIz Ambasade, takođe, poručuju da uvažavaju svačije pravo na religiju i veru, ali naglašavaju da "potrebe i prava vernika moraju biti izbalansirana".\n"Potrebe vernika moraju da budu izbalansirane s legitimnim pravima drugih, a u ovom slučaju, s pravima onih čije porodice su sahranjene u Potočarima kako bi u miru posećivali Memorijalni centar i dostojanstveno sahranjivali svoje najmilije", preciziraju svoj stav.\nAmbasada SAD ističe da otvaranje crkve na Budaku "otvara nove rane kod Bošnjaka", stvara nove podele i dodatne netrpeljivosti medju tamošnjim stanovništvom, kao i da "nerazumne provokacije ni na koji način ne doprinose pomirenju u BiH, pa je stoga neophodan smireniji i konstruktivniji pristup ovom pitanju".\nAmbasada SAD je i razočarana što su vlasti RS, kako kažu, propustile da prepoznaju potrebu za pronalaženjem prihvatljivog rešenja koje je u duhu tolerancije, piše "Dnevni avaz".


Kremlj je saopštio da "nema rezultata" nakon sastanka pregovarača Rusije, Ukrajine, Njemačke i Francuske u nastojanjima da se riješi kriza oko Ukrajine, prenio je AFP.\nDiplomate su se sastale u četvrtak u Berlinu usred upornih strahova da Rusija planira invaziju na susjednu Ukrajinu.\n„Svi smo bili svjedoci kako se jučerašnji sastanak političkih savjetnika završio bez ikakvih rezultata“, rekao je portparol Kremlja Dmitrij Peskov novinarima.\nOn je rekao da neke diplomate „imaju problema sa čitanjem veoma kratkog i izuzetno jasnog“ teksta mirovnog sporazuma iz Minska između Kijeva i Moskve iz 2015. o separatističkom sukobu.\n„Nažalost, ukrajinska strana čini sve da ne ispuni svoje obaveze“, dodao je Peskov.\nTzv. „normandijski“ format između Rusije, Ukrajine, Njemačke i Francuske pokrenut je 2014. godine u pokušaju da se okončaju borbe između Ukrajine i separatista koje podržava Rusija na istoku zemlje.\nSastanak u četvrtak, koji je trajao više od devet sati, održan je usred naleta evropske diplomatije da smiri krizu oko Ukrajine.\nZapadni lideri podigli su uzbunu zbog moguće ruske invazije na Ukrajinu nakon što je Moskva okupila više od 100.000 vojnika na granici sa svojim bivšim sovjetskim susjedom. Rusija negira da ima namjeru da napadne Ukrajinu.\n„Nismo mogli da se dogovorimo oko zajedničkog dokumenta“, rekao je Andrij Jermak, pregovarač Kijeva i pomoćnik ukrajinskog predsjednika Volodimira Zelenskog, na kasnom noćnom brifingu poslije sastanka.\nOn je dodao da će nastaviti da rade i da su „svi riješeni da dođu do rezultata”.\n„Svi su danas izrazili apsolutnu lojalnost prekidu vatre, bez obzira na bilo kakve uslove“, dodao je Jermak.\nPrema Njemačkoj, sljedeći sastanak bi trebalo da bude održan u martu.\nJelisejska palata je saopštila, kako su prenijele agencije, da je Rusija pristala na dalje razgovore sa Francuskom, Njemačkom i Ukrajinom o sukobu u istočnoj Ukrajini, ali je tražila da se Ukrajina obaveže da će pregovarati sa proseparatistima na njenom istoku.


Vreme 1366 - DZaba smo krecili\nPre neku godinu pisalo se o momku iz Engleske koji je bacio stari hard-disk na kome je zaboravio par hiljada bitkoina, kupljenih davno za dvadesetak funti. Tvrdio je da mu se ne isplati da ore po deponiji, mada je već tada vrednost zagubljenog blaga narasla na nekih sedamsto hiljada funti. Od tada je bitkoin četiri puta povećao vrednost pa je moguće da je promenio mišljenje.\nŠta tek da kaže država koja je sedamdesetih bila jedna od četiri u Evropi koje su pravile kompjutere, osamdesetih imala sopstveni lični računar, a danas kada je IT najprofitabilnija od svih industrija, ne pravi ni kućište za miša? Ako je za utehu, nije reč o Srbiji već o Jugoslaviji, mada se taj žal ne smanjuje ni kada se podeli sa šest.\nSrbija ovih dana užurbano nastoji da uhvati korak sa informaciono razvijenim svetom, kojem je pre par decenija lepo bežala. S jedne strane planiraju se obimne prekvalifikacije nezaposlenih jer je već sada IT radna snaga najpotrebnija. S druge se čini sve da se prizovu strane IT firme da ulože u Srbiju, pominju se čak i subvencije. Nevolja je što su to dva procesa koja se međusobno poništavaju, a još gore je kada dopišemo i treći, da veliki broj talentovanih za informatiku napušta zemlju jer su drugde uslovi bolji.\nKada nekoga prekvalifikujete, to znači da taj u startu ili nije bio zainteresovan ili nije bio talentovan za neki posao. Kada nudite subvencije, to znači da uslovi za investitora nisu idealni, pa se to uz nešto para mora popraviti. A u IT sektoru najveća vrednost su ljudi i nešto malo infrastruktura.\nProfesor Miodrag Zec primetio je ovih dana da se iz Srbije izvoze najbolji đaci Matematičke gimnazije, a uvozi rijaliti. Matematička je tu samo zgodan primer, idu deca i iz drugih dobrih škola u Srbiji, ali problem tu ne prestaje, naprotiv. Svake godine desetak najboljih srpskih srednjoškolaca položi prijemni na Kembridžu ili Oksfordu, verovano ih ima još toliko koji prođu na drugim jakim školama u svetu. Uglavnom nemaju novac da plate školovanje (do dvesta hiljada evra po studentu ukupno za školovanje do mastera). Ko im da stipendiju, taj ih je kupio za sebe, pa je pitanje zašto to ne uradi država Srbija? Uz uslov da u Srbiji moraju da rade onoliko godina koliko su proveli na studijama, naravno ako im se ponudi adekvatan posao.\nZamislite sada da stranom investitoru ponudite pet, šest diplomaca ili mastera, svežih sa Kembridža ili MIT- -a, raspoloženih da rade kod njega naredne četiri godine za daleko manju platu nego drugde jer ih je država već lepo subvencionisala. I to njih lično, a ne stranog investitora koji taj novac svakako ne bi uložio u bilo koji oblik obrazovanja u Srbiji. Prilično sam siguran da bi ta vrsta podsticaja zainteresovala mnoge Orakle i Mubadale više nego praindustrijska ponuda da će im sve biti jeftinije pet odsto. Neki od tih talentovanih bi možda ostali i nakon što "oduže", ali bi sigurno nešto od znanja preneli na okolinu budući da se taj virus lako širi gde god ima pametne dece. Jedino što ne bi moglo da se namešta nekom svom i podobnom, jer treba najpre da položi prijemni za ozbiljnu školu.\nIma i drugih načina da se pomogne školstvo. Jedna škola u Americi upravo je inkasirala 24 miliona dolara od akcija Snepčeta koje su đački roditelji kupili i donirali školi pre pet godina za 15.000 dolara. Inicijativu je pokrenuo jedan otac nakon što ga je kćerka zainteresovala za kul aplikaciju koju sva deca koriste. Čuda se dešavaju čim svest o roditeljskom uključenju u pomaganje školi odmakne od krečenja i sređivanja toaleta. Slično bi mogla da razmišlja i država.


Vasil Hadžimanov uz Stefana Milenkovića na Dočeku srpske Nove godine\nNastup vrsnih muzičara predstavlja jedinstven događaj u pripremi Novog Sada za titulu Evropske prestonice kulture. Hadžimanov će se Milenkoviću pridružiti u izvedbi numera “Preko brda, preko brega” i “The Christmas Song”, a ceo koncert publika će moći da isprati 13. januara u 20 sati, kako onlajn, putem platforme visitns.rs, tako i na Drugom programu Radio-televizije Srbije.\nNovi Sad će otvoriti svoju prvu Gradsku koncertnu dvoranu, ali i vrata novosadske Akademije umetnosti, budućim predavačima, Milenkoviću i Hadžimanovu. Dolazak dva virtuoza u grad kulture označava nastavak izgradnje “novih mostova”, kojima ljudi i procesi stvaraju prostore i programe, odnosno trajne legate projekta “Evropska prestonica kulture”.\nJedinstveni Doček u Novom Sadu koji spaja dve Nove godine, dva kalendara i dva računanja vremena, 31. decembar i 13. januar, prvi put će biti realizovan u onlajn formatu, predstavljajući nove prostore za kulturu, kao što su Fabrika, Skladište i Biro na Velikom Limanu,buduća Čeličana, mreža kulturnih stanicai prva Gradska koncertna dvorana.\nU novogodišnjoj večeri, 31. decembra, Novi Sad, buduća Evropska prestonica kulture, poklonila je publici širom sveta operski spektakl “Rigoleto”, koji je emitovan preko platforme visitns.rs. Pored Milenkovića, Hadžimanova i kamernog orkestra Camerata Academica, 13. januara nastupiće i Električni orgazam, Buč Kesidi, bend Džezva&Džezvica, mlada violinistkinja Lana Zorjan, Novosadski duvački kvintet, sopran Agota Vitkai Kučera sa pijanistkinjom Jelenom Simonović Kovačević. Njima će se pridružiti i srpski reper Filip Arsenijević, koji će za ovu priliku nastupiti u inovativnom aranžmanu “Surreal&Beyond”, potom hor Sveti Stefan Dečanski sa gudačkim orkestrom Orfelin, dok će najmlađi uživati u Operi za decu Udruženja umetnika “Visoko C”.\nTags: Doček 7529, srpska Nova godina, Stefan Milenković, Vasil Hadžimanov


Sremska Mitrovica – Posetom Opštoj bolnici u Sremskoj Mitrovici uspešno se nastavlja nova humanitarna akcija „Blic fondacije“ – “Srce za decu”, čiji je cilj da se svim porodilištima u Srbiji obezbede aparati za rano dijagnostikovanje eventualnog oštećenja sluha kod novorođenčadi.\nOdseku neonatologije danas je uručen 12 skrining aparat za otkrivanje oštećenja sluha kod beba u okviru akcije. Od danas svakoj bebi koja se rodi u porodilištu u Sremskoj Mitrovici biće proveren sluh.\nŠefu Odseka neonatologije u Sremskoj Mitrovici, dr Dragani Dokić, donaciju je uručio\nfrontmen naše poznate rok grupe Van Gogh, Zvonimir Đukić.\nZvonimir Đukić je tim povodom rekao: Ovaj problem kod naše dece, odavno je poznat\njavnosti, ali isto tako i ignorisan. Na žalost, postali smo nacija koja pokušava da reši zdravstvene probleme dece preko SMS poruka i gomilom humanitarnih akcija – koje od srca podržavam, ali smatram da taj način nije rešenje za brigu o zdravlju dece. Problem sluha, pored toga što je veliki zdravstveni, predstavlja i ozbiljan sociološki problem. Na žalost, „apsolutni sluh”, retka i u svetu veoma cenjena kategorija, u našem društvu je postala bolna kategorija. Bez nege i brige o čulima, teško da ćemo se ikada zdravom društvu ponadati, jer vreme u kome živimo od nas traži da se dobro čujemo, i još bolje razumemo. Kao pojedinci i kao grupa, uvek smo spremni za svaku pojedinačnu ili grupnu humanitarnu akciju. Deo honorara ostvaren na koncertu koji smo imali povodom otvaranja stadiona Tašmajdan, uplaćen je “Blic Fondaciji” na ime kupovine aparata za rani skrining sluha, koji će biti predat porodilištu u Sremskoj Mitrovici. Takođe, deo novca je uplaćen i na račun za pomoć šestogodišnjoj devojčici Jeleni Obradović iz Sonte, koja boluje od cerebralne paralize i kojoj\nje potrebno ukupno 20.000 evra da bi otišla na operaciju u Beč i napokon, kako tvrde\naustrijski lekari – prohodala. Dok se problem dečijeg lečenja sistemski ne reši, ne preostaje nam ništa drugo, nego da se ovakvim akcijama priključimo svi – koliko je ko u mogućnosti, jer nažalost, samo tako možemo pomoći svojoj deci, dok se neko ne seti koliko je vredan i neprocenjiv dečiji osmeh i život – kazao je Zvonim Đukić.\nŠef odseka neonatologije, Dr Dragana Dokić kojoj je uručen aparat je izjavila: „Akcijom “Blic fondacije“ u smislu nabavke novog aparata za skrining sluha kod novorođenčadi, naša bolnica dobija mogućnost primene metode ranog otkrivanja poremećaja sluha odmah po rođenju, i ako registrujemo da postoji takav problem, dete se upućuje na dalju dijagnostiku. Rano otkrivanje, znači mogućnost izlečenja, a ovakav aparat pouzdanu, jasnu i sigurnu metodu u ranom otkrivanju oštećenja kod beba“.\nZahvaljujući se na donaciji, direktor OB u Sremskoj Mitrovici, Prim. dr Miroslav Kendrišić je kazao da se porodilištu Opšte bolnice Sremska Mitrovica, u odeljenju neonatologije, godinama unazad, koristi se aparat za rano otkrivanje nagluvosti kod tek rođenih beba, a mitrovačko porodilište, jedno je od prvih u Srbiji, među opštim bolnicama, koje je počelo da radi skrining testove te vrste. Pregled se radi svim bebama po rođenju u mitrovačkom porodilištu i ukoliko postoji sumnja na oštećenje sluha, dete se upućuje u ustanove višeg nivoa zdravstvene zaštite – Institut za majku i dete, KC Vojvodine ili Institut za ORL i MFH KC Srbije, Beograd. Nakon mesec dana i u slučaju da roditelj, lekar-pedijatar ili neonatolog, posumnjaju na oslabljen sluh, ponovo se radi provera. S obzirom da je aparat star više od 13 godina, izuzetno je korisna nabavka savremenijeg, u cilju brže i efikasnije dijagnostike, s obzirom na obučenost i organizovanost zaposlenih u radu sa bebama oslabljenog sluha. Zahvalni smo svima koji su podržali akciju „Blic fondacije“ i u njoj učestvovali“.\nRanu dijagnostiku nagluvosti u današnje vreme moguće je ustanoviti već u porodilištu\nprimenom skrining testova – upotrebom portabilnih elektronskih instrumenata. Skrining sluha sve novorođene dece je jednostavna metoda, bez rizika po zdravlje deteta. Primenom ove metode jasno se povećavaju kvalitet života i mogućnost za socijalni razvoj deteta.\nTokom posete Opštoj bolnici u Sremskoj Mitrovici, Jelena Drakulić-Petrović, upravitelj „Blic fondacije“ je istakla sledeće – „Blic fondacija“ je od svog nastanka pre nepune tri godine u svim svojim aktivnostima bila uvek usmerena ka deci, ka poboljšanju njihovog ţivota – bez obrzira da li se radilo o materijanoj, egzistancijalnoj ili zdravstvenoj potrebi. Pokrenuli smo akciju „Srce za decu“ koja je usmerena ka svim porodilištima u Srbiji u cilju rešavanja problema koji postoji a to je nedostatak skrining procedure i pregleda za svako novorođenče u svim našim porodilištima. To je dovoljno bilo alarmantno za nas jer ako ne postoji pregled i ako ne postoje aparature potrebne da se skrining uradi, ne moţe se ustanoviti da li postoji problem sa sluhom kod novorođenčadi, što znači da dete koje otpušteno iz bolnice praktično nema tačnu dijagnozu ukoliko problem postoji. Dete koje ne čuje ustvari kasnije ne može ni da govori. Ono dete koje ne moţe da čuje i da govori ne moţe da ima normalno i zdravo detinjstvo. Zato smo mi ovde da pokrenemo akciju i da pomognemo javnosti da razume da ovaj problem jeste veliki i da je on rešiv. Danas ćemo uručiti 12 aparat Odeljenju neonatlogije u Sremskoj Mitrovici.Kompanija „Skijališta Srbije“ i Zvonimir Đukić, frontmen naše poznate rok grupe Van Gogh, prepoznali su značaj pokretanja jedne ovakve vrste pomoći i želela bih da im izrazim zahvalnost na tome, istakla je Jelena Drakulić Petrović.\n„Đule je prepoznao izuzetan značaj ove akcije Blic fondacije i, u neformalnom razgovoru, znajući da su Skijališta Srbije već dva puta uzela učešće u ovoj plemenitoj akciji, izrazio želju da i grupa Van Gogh učestvuje u ostvarenju ovog humanog cilja. Zato su odvojili deo svojih prihoda za nabavku aparata za porodilište u Sremskoj Mitrovici koji će omogućiti da svako dete može da čuje muziku, da peva, da se glasno raduje…\nSkijališta Srbije smatraju svojom duţnošću i obavezom da se uvek u okviru svojih mogućnosti priključe svim društveno odgovornim i humanitarnim akcijama. Kao odgovorno preduzeće želimo da budemo primer da ne treba okretati glavu pred problemima već da svaka pomoć, ma kolika ona bila, ima svoju vrednost za onoga kome je pružena. Smatram da je svaki doprinos zajednici veoma važan i zato će nastaviti da se i dalje odazivamo ovakvim akcijama“ – istakao je vd direktor JP „Skijališta Sbija“, Dejan Ljevnaić.\nUhapšena tri mladića zbog više pljački na teritoriji grada


Pastor: Političari da se suzdrže komentarisanja događaja na RTV | Autonomija\nPastor: Političari da se suzdrže komentarisanja događaja na RTV\nPolitičari moraju da se suzdrže od komentarisanja događaja u toj medijskoj kući\nPredsednik Saveza Vojvođanskih Mađara (SVM) Ištvan Pastor izjavio je danas da prati dešavanja na Radio-televiziji Vojvodine (RTV) navodeći da je to jedna značajna i respektabilna institucija, ali da političari moraju da se suzdrže od komentarisanja događaja u toj medijskoj kući.\nPastor je nakon konsultacija o novoj vladi sa predsednikom Srbije Tomislavom Nikolićem rekao novinarima da svi političari treba da se suzdrže komentara, zbog čega ni on neće dalje komentarisati situaciju na toj televiziji.\n„Postoje nadležni organi koji treba da povlače određene poteze u smislu rešavanja unutrašnjih problema i uređivanja te medijske kuće“, kazao je Pastor.\nNa RTV-u je smenjeno 14 urednika i zaposlenih koji su bili zaduženi za informativni program, a nakon smene programskog direktora Slobodana Arežine i ostavke generalnog direktora Srđana Mihajlovića i glavne urednice Prvog programa televizije Marijane Jović.\nNakon smena, nastao je i neformalni pokret „Podrži RTV“ koji je pozvao građane da prisustvuju mirnom skupu u znak podrške Radio-televiziji Vojvodine, koji će biti održan danas u 19 časova na platou ispred „Studija M“.


Afera Ibica - Blic Online\nDominik Nep izabran za šefa FPO u Beču\nSlobodarska partije Austrije (FPO) Beča održala je danas izbornu skupštinu na kojoj je Dominik Nep izabran sa podrškom od 97,86 odsto delegata.\nSlobodarska partija Austrije (FPO) danas je optužila predsednika Austrije Aleksandera van der Belena da je bio uključen u događaje oko objavljivanja video materijala u vezi korupcionaške afere "Ibica".\nNemačka policija uhapsila je glavnog osumnjičenog za snimanje takozvane afere "Ibica", usled koje je svrgnut vrh Slobodarske partije Austrije (FPO), ali i srušena austrijska vlada.\nSocijaldemokratska partija Austrije (SPO) pobedila je na bečkim izborima, a drugi veliki pobednik je Narodna partija (OVP), koja je uspela da udvostruči broj glasova i vrati se na drugu poziciju, dok je Slobodarska stranka (FPO) izgubila dve trećine glasača.\nHajnc-Kristijan Štrahe, bivši lider Slobodarske partije Austrije (FPO), koji je pre godinu dana morao podneti ostavku na sve političke funkcije, pa i na mesto vicekancelara usled korupcionaške afere „Ibica“, najavio je danas kandidaturu na predstojećim izborima za Beč.\nIza afere "Ibica" ne stoji nikakva kriminalna organizacija, a ni obaveštajna služba, u to su sigurni članovi istražnog tima koji je uspeo da skupi dosta saznanja o pozadini video materijala koji je "srušio" kako nekadašnjeg lidera Slobodarske partije Austrije (FPO) Hajnc Kristijana Sstrahea, tako i indirektno austrijsku vladu kancelara Sebastijana Kurca.\nŠtrahe ponudio povratak na čelo Slobodarske partije Austrije\nHajnc Kristijan Štrahe, koji je do sredine maja bio lider Slobodarske partije Austrije (FPO), a koji je bio prinuđen da podnese ostavku na sve političke funkcije zbog korupcionaške afere "Ibica“, ponudio je stranci da se vrati na njeno čelo.\nIstraga u slučaju "Ibica", koji je doveo do pada austrijske vlade i uništio političku karijeru Hajnc-Kristijana Štrahea, doskorašnjeg lidera Slobodarske partije Austrije (FPO) i vicekancelara, dovela je do traga u redovima Socijaldemokratske partije (SPO).\nZVANIČNO Slobodarska partije Austrije suspendovala Štrahea


Grad Beograd raspisaće tender za subvencije preko kog će do dve hiljade građana dobiti pet hiljada dinara za kupovinu bicikala domaće proizvodnje, najavio je zamenik gradonačelnika Goran Vesić.\n„To je deo politike Grada da se stimuliše korišćenje bicikala“, rekao je Vesić na TV Pink i poručio da će tender biti realizovan sredinom jula.\nVesić je kazao da će tokom ove godine Beograd će dobiti više od dvadeset kilometara novih biciklističkih staza, a u naredne četiri godine planirano je skoro sto kilometara.\n„Do kraja godine očekuje nas i tender za korišćenje javnih bicikala, koji podrazumeva 150 stanica na kojima će građani s ličnom kartom moći da iznajme bicikle“, rekao je on.\nNaveo je primer Ade Ciganlije gde se po ceni jednog parking mesta posetioci mogu iznajmiti bicikli za četvoročlanu porodicu, tako da za 150 dinara na čitav dan mogu da dobiju dva bicikla za odrasle i dva za decu.\nTakvih bicikala trenutno ima pet hiljada, a osim na Adi i kod SC „Milan Gale Muškatirović” ima ih i u pojedinim gradskim garažama blizu pešačkih zona, naveo je zamenik gradonačelnika.\n„Pripremamo i čitav niz izmena zakona u saradnji sa Ministarstvom unutrašnjih poslova da biciklisti mogu da koriste ‘žute trake’ van ‘špiceva’, da se uvede pojam biciklističko-pešačke ulice i slično“, rekao je Vesić.


SEDNICA KRIZNOG ŠTABA POČETKOM NEDELJE Brnabić: Ove mere će biti u fokusu - svaki dan razmišljamo o tome | Novosti.RS\n- Svaki dan razmišljamo o novim merama i gledamo podatke na svaka dva sata - rekla je Brnabić odgovarajući na pitanje novinara da li će biti uvedene dodatne mere pred novogodišnje praznike.\nPremijerka je navela da će početkom nedelje biti održana sednica Kriznog štaba i da će videti šta još može da se uradi.\n- Naši ljudi će da se vraćaju. Pratićemo epidemiološku situaciju u svim zemljama i uvodićemo mere ako to bude potrebno. Pratimo svaki dan i razmišljamo o dodatnim novim merama - naglasila je Brnabić.\nAna Brnabić virus korona nove mere sednica Kriznog štaba korona virus


Festival nauke i NIS vas pozivaju na Naučni piknik - NIS\nFestival nauke i NIS vas pozivaju na Naučni piknik\nNajveća naučna zabava na otvorenom biće održana 4. i 5. juna u Parku nauke na Adi Ciganliji. Dvodnevni Naučni piknik, u organizaciji Festivala nauke, pokazaće deci svih uzrasta uzbudljivu i lepšu stranu nauke. Program će trajati od 11 do 19 časova, a sadržaj je besplatan za sve posetioce. Festival se već deset godina održava u partnerstvu sa kompanijom NIS, uz čiju podršku je Park nauke i obnovljen.\nNaučni eksperimenti, druženja, izložbe i šou programi samo su deo besplatnih sadržaja koji će obeležiti Naučni piknik. Uzbudljivi eksperimenti iz fizike i hemije učiniće svet oko nas još zanimljivijim, dok će nekoliko eksperimenata i trikova zasnovanih na psihologiji opažanja biti dovoljni da se naučnici poigraju sa posetiocima i njihovim čulima. Naučni šoumen Milan Popović izvodiće svoje neverovatne eksperimente za decu i odrasle. Uz Milanovu pomoć, najhrabriji posetioci biće u prilici i da se poigraju sa Teslinim razigranim munjama.\nGeneralni pokrovitelj festivala, kompanija NIS, otvara vrata jedinstvene škole među drvećem nagrađivanog fotografa Predraga Kostina. Polaznici će, umesto tradicionalnih časova, uživati u njegovim fotografijama napravljenim u divljini, pričama koje ih prate, a davaće i savete ukoliko neko želi da se oproba u fotografisanju divljih životinja. Osim toga, u ovoj školi će biti reči i o stanovnicima Savskog jezera, pričaće se priče o urbanim letačima, a ljubitelje prirode očekuju i zvučne kabine sa autentičnim zvucima divljine. Za one koje priroda posebno inspiriše, osmišljen je i likovni konkurs sa vrednim nagradama.\nRadoznalci svih uzrasta moći će da se upuste i u brojne druge avanture – od šarenog sveta Lego kockica, do prvih koraka na polju kodiranja i robotike. Tu je i užurbani svet pčela, gde će uz pomoć eksperimentalne košnice, a kroz zanimljive radionice, mališani naučiti kako da uživaju u prirodi i upoznaju sve njene stanovnike.\nPark nauke se nalazi u neposrednoj blizini kružnog toka, pored fudbalskih terena na novobeogradskoj strani Ade Ciganlije. To je prvi Park nauke u Srbiji, napravljen pre 11 godina. Deo prikupljenih sredstava za ovogodišnje naučno druženje iskorišćen je za njegovu obnovu, pre svega zahvaljujući kompaniji NIS, koja je uz Festival nauke već deset godina. Na ovaj način NIS pruža svoj doprinos afirmaciji nauke i obrazovanja kod mladih u Srbiji.\nVidimo se na Naučnom pikniku!\n02.06.2022 126 pregleda